text:
Öňdebaryjy lukmançylyk edaralary «Aşgabat 2017» oýunlaryna gatnaşyjylaryň we myhmanlaryň saglygynyň goragynda
Ýapyk binalarda we söweş sungaty boýunça V Aziýa oýunlary gije-gündiziň dowamynda myhmanlara we ýaryşlara gatnaşyjylara dürli meseleler boýunça kömek berýän ýüzlerçe hünärmenlerden işiň ýokary netijeliligini talap edýär. Şeýle giň möçberli çärelerde lukmançylyk hyzmatlarynyň ýola goýulmagy möhüm zerurlyk bolup durýar. Ýurdumyzyň saglygy goraýyş ulgamynyň ýokary derejeli işgärleri hut şeýle wezipeleri ýerine ýetirýärler.
Paýtagtymyzyň Olimpiýa şäherçesiniň içinde we onuň ýanynda hereket edýän lukmançylyk merkezleri öňdebaryjy tehnologiýalar, döwrebap enjamlar bilen üpjün edilip, olarda dürli görnüşdäki lukmançylyk hyzmatlaryny hödürlemek boýunça ýeterlik tejribesi bolan lukmanlar işleýärler.
Hormatly Prezidentimiz Gurbanguly Berdimuhamedowyň belleýşi ýaly, ilatyň saglygyny goramak Türkmenistanyň döwlet syýasatynyň ileri tutulýan ugurlarynyň biri bolup durýar. Ony yzygiderli ösdürmek maksady bilen, «Saglyk» Döwlet maksatnamasy, 2012—2016-njy ýyllarda Türkmenistanda saglygy goraýyş ulgamyny ösdürmegiň we bu ulgamyň işini kämilleşdirmek boýunça möhüm wezipeleri kesgitleýän beýleki maksatnamalar işlenip taýýarlanyldy.
Olimpiýa şäherçesinde «Aşgabat 2017-niň» oýunlaryny geçirmek üçin ýörite Dikeldiş merkezi guruldy. Ol gije-gündiziň dowamynda türgenlere we beýleki adamlara hyzmat edýär. Merkez üç gatly binadan ybarat bolup, onuň ýerzemini bar. Binanyň umumy eýeleýän meýdany 7 müň inedördül metrden gowrak bolup, onda radiologiýa, ýürek-öýken kesellerini anyklaýyş otaglary, waakum terapiýa, galwanoterapiýa, ultra ses we fizioterapiýa barlaghanalary bar. Merkezde oftolmologiýa, stomatologiýa, geotologiýa, psihiatriýa, ginekologiýa we beýleki ugurlar boýunça ýokary derejeli hünärmenler lukmançylyk hyzmatlary alyp barýarlar.
Dikeldiş merkezinde ýaryşlar mahalynda şikes alan türgenler üçin hereketi barlamaga niýetlenen otag, refleksoterapiýa, syn ediş otaglary, dürli hereketleri ýerine ýetirmäge niýetlenen gimnastika zaly bar. Şeýle hem binada näsaglar üçin niýetlenen otaglaryň 8-si, owkalama otagy, elektroterapiýa howzy we beýlekiler hereket edýär.
Iň häzirki zaman enjamlary bilen üpjün edilen otaglarda gije-gündiziň dowamynda hyzmatlary ýola goýmak üçin şertler döredilipdir. Bu bolsa türgenleriň we tomaşaçylaryň howpsuzlygyny yzygiderli üpjün edýär. Dikeldiş merkezinde halkara akkreditasiýany geçen tejribeli sport lukmanlary we beýleki hünärmenler bilen bilelikde sport lukmançylygy hünäri boýunça bilim alýan Türkmenistanyň Döwlet lukmançylyk uniwersitetiniň meýletinçi-talyplary hem işleýärler.
Mundan başga-da, oýunlara gatnaşyjylaryň we tomaşaçylaryň saglygyny üpjün etmek boýunça işleýän türkmen hünärmenleri bilen bir hatarda Germaniýa Federatiw Respublikasyndan lukmançylyk ulgamynda işleýän bilermenleriň 22-si Aşgabada çagyrylyp, olar aýratyn çemeleşmeleri talap edýän näsaglara kömek bermekde biziň lukmanlarymyza maslahat berýärler.
Daşary ýurtly bilermenleriň belleýişleri ýaly, Olimpiýa şäherçesinde lukmanlaryň gyssagly we netijeli işi üçin ähli zerur şertler döredilipdir. Bu ýerde iň kämil lukmançylyk enjamlary oturdylypdyr we nobatçylygy guramak bilen baglanyşykly ähli ýagdaýlar göz öňünde tutulypdyr.
Ýaryşlary ýokary guramaçylyk derejesinde geçirmek maksady bilen, bu ýerde doping gözegçiligi merkeziniň döredilmegine hem aýratyn üns berlipdir. Her bir türgen ýaryşlaryň öňüsyrasynda türgenlere ulanmagy gadagan edilen serişdeleriň bardygyny ýa-da ýokdugyny anyklaýan synagy geçýär, onuň netijesinde ýaryşlar adalatly we dürs ýagdaýda guralýar.
«Aşgabat 2017» oýunlarynyň geçirilýän döwründe näsaglara dessine lukmançylyk kömegini bermek hem-de olary getirmek üçin Olimpiýa şäherçesiniň töwereginde ýöriteleşdirilen tiz kömek awtoulaglarynyň we reanimobilleriň nobatçylygy guraldy, olaryň bir bölegi türgenleriň we tomaşaçylaryň saglygynyň howpsuzlygyny üpjün etmek maksady bilen ýörite satyn alyndy.
Reanimobilleriň tehniki enjamlaşdyryş toplumy monitorly defibrilýatorlary, emeli howa çalşyjy abzallary, linemat-şpris sorujylary, sorujylary, dürli göwrümli kislorod ballonlary, göterijileri, sargy we reanimasiýa serişdeleri bolan torbalary, adaty we pnewmatik tigirleri, otoskoplary, oftalmoskoplary, Ýewropa ölçeglerine laýyk gelýän derman serişdelerini, arassalaýyş çykdajy serişdeleri öz içine alýar.
«Tiz kömek» nobatçy awtoulaglary çagyrylan pursadynda birnäçe minutyň dowamynda gelip ýetişer ýaly şäherçäniň dürli künjeklerinde goýlandyr. Ulag serişdeleriniň her birinde ýokary derejeli hünärmenleriň topary bar, olar daşary ýurt dilleriniň birnäçesini bilýärler hem-de Gaýragoýulmasyz tiz kömek merkeziniň ýörite şahadatnamalaryna eýedirler.
Reanimobilleriň enjamlaşdyrylmagynda agyr ýagdaýdaky näsagy iň ýakynda ýerleşýän lukmançylyk edarasyna howpsuz getirilmegini üpjün etmek göz öňünde tutulandyr.
Olimpiýa şäherçesiniň çäginde ýerleşýän Dikeldiş merkezi lukmançylyk kömegiň ilkinji berilýän ýeri bolup durýar. Oňa V Aziýa oýunlaryna gatnaşýan türgenler we tomaşaçylar ýüz tutup bilýärler. Kömege mätäçlere lukmançylyk hyzmatyny ýola goýmak üçin tutuş Aşgabadyň çäginde islendik pursatda näsaglary kabul etmäge taýýar köp sanly lukmançylyk edaralary gije-gündiziň dowamynda işleýärler.
Paýtagtymyzyň günorta künjeginde iň häzirki zaman lukmançylyk merkezleriniň giden toplumy ýerleşýär. Olar türkmenistanlylaryň aýratyn buýsanjy we «Saglyk» Döwlet maksatnamasynyň yzygiderli durmuşa geçirilmeginiň anyk netijesi bolup durýar.
Ol ýerde iň häzirki zaman enjamlary bilen üpjün edilen Kelle we boýun keselleri bejerilýän Halkara merkez ýerleşýär. Merkez häzirki döwürde Merkezi Aziýa sebitinde şeýle görnüşdäki ýeke-täk düzüm bolup durýar. Bu ýerde türkmenistanlylara bolşy ýaly, «Aşgabat 2017» oýunlaryna gatnaşmak üçin paýtagtymyza gelen daşary ýurtly raýatlara ambulator we stasionar bejergiler berilýär. Bu ýerde bir we iki orunlyk otaglar ýerleşdirilip, olarda birbada 100 näsag bejergi alyp bilýär. Otaglarda aňrybaş amatlyklar we hyzmatlaryň ýokary derejesi üpjün edilipdir.
Merkeziň on bölümi bolup, olaryň hatarynda anyklaýyş-maslahat beriş, barlaghana we operasiýa, şeýle hem şöhle diagnostikasy bölümi, angiorentgenehirurgiýa, yzygiderli terapiýa, äň-ýüz hirurgiýasy, oftalmologiýa, otolaringologiýa we neýrohirurgiýa bölümleri bar. Merkezde häzirki zaman tehnikalary, şol sanda kompýuter tomografy, rentgen we ultrases enjamlary oturdyldy. Olar kelle we boýun ugurdaky keselleriň has irki pursatlaryny anyklamaga mümkinçilik berýär.
Operasiýa bölüminde gaýragoýulmasyz operasiýa otagyndan başga-da 4 otag bar. Ol birbada göze lazer bejergini geçirmäge, göz we diş hirurgiýasynda, neýrohirurgiýa ulgamynda çylşyrymly operasiýalary alyp barmaga mümkinçilik berýär. Germaniýanyň, Italiýanyň we ABŞ-nyň döwrebap enjamlarynyň kömegi bilen bu ýerde operasiýalaryň 30-dan gowrak görnüşi ýerine ýetirilýär.
Näsaglaryň operasiýadan soňky döwründäki dikeldiş pursadyny tizleşdirmek boýunça geçilýän bejergiler yzygider terapiýa bölüminde alnyp barylýar. Bu ýerde Germaniýanyň iň täze enjamlarynyň kömegi bilen ähli näsaglaryň ýagdaýyna yzygiderli gözegçilik alnyp barylýar.
Neýrohirurgiýa bölüminde Germaniýanyň önümleri bolan 2 we 3 binokulýar mikroskoplaryň we häzirki zaman neýroendoskopiýa enjamlarynyň kömegi bilen kelle çanaklygynyň bardasynyň işe ukyplylygyny barlap bolýar. Bölümde merkezi we daşky nerw ulgamyny bejermegiň öňdebaryjy usullary arkaly 20-den gowrak operasiýany ýerine ýetirmek ýola goýuldy. Olaryň hatarynda kelle we süňk beýnisiniň wenoz-kapilýar potologiýasynda mikroneýrohirurgiýa operasiýalary, metal gurnamalary ulanmak arkaly çylşyrymly operasiýalar, oňurgada, boýunda, döş we bil bölümlerinde dikeldiş operasiýalary, çişleri aýyrmak işleri bar.
Kelle we boýun kesellerini bejerýän halkara merkez öňdebaryjy lukmançylyk edarasy bolup durýar. Lukmanlar bu ýerde sport ýaryşlarynda şikes alan türgenleri gije-gündiziň dowamynda kabul edýärler, olaryň howpsuzlygyny üpjün edýärler we şikesleriň doly dikelmegini kepillendirýärler.
Halkara lukmançylyk merkezleri müdirliginde şeýle hem Halkara endokrinologiýa we hirurgiýa merkezi ýerleşýär. 7 gatly merkeziň toplumy birbada 300 näsaga endokrinologiýa we hirurgiýa kömegini bermek üçin niýetlenen iki binadan bolup, olarda 120 orunlyk endokrinologiýa we 180 orunlyk hirurgiýa bölümleri ýerleşýär.
Merkezde dünýäniň öňdebaryjy önüm öndürijileriniň kämil usullary we ýokary tehnologiýaly enjamlary ulanylýar. Bu bolsa sport ýaryşlary mahalynda ýüze çykýan dürli şikesleri we keselleri ýokary derejede anyklamaga we bejermäge mümkinçilik berýär.
Gaýragoýulmasyz tiz kömek bölüminde lukmanlaryň gije-gündizleýin işi ýola goýuldy. Bu ýerde kiçi operasiýa, funksional we anyklaýyş otaglary, intensiw we beýleki terapiýa otaglary hereket edýär. Bölüm göçme reanimasiýa we anyklaýyş enjamlary bilen üpjün edildi. Bu ýerde Germaniýanyň we Ýaponiýanyň iň täze tehnikalary lukmanlaryň hyzmatynda. Olaryň hatarynda «Nihon Kohten Europe GmbH» portatiw defibrillýator, «Oxyllog 2000 Plus» emeli dem berýän ykjam enjam, «Mobilett Mira MaxSiemens» ykjam rengen enjamy we «Aplio 500 TUS-A-500/WA» we beýlekiler bar.
Fizioterapiýa bölüminde bejerişiň adaty görnüşi bilen bir hatarda häzirki zaman görnüşleri, şol sanda elektroterapiýa, ultrases, şöhle we infragyzyl, lazer we mikrotolkun terapiýasy «Endomed», «Curaplus» we «Sonoplus», «Endolaser» we Gollandiýanyň «Radarmed» kompaniýasynyň «Enraf –Nonius» enjamlarynyň kömegi bilen bejergi usullary ulanylýar. Magnioterapiýa, parafin-ozokerit applikasiýasy, refleksoterapiýa, darsonwalizasiýa we beýlekileri ulanmak mümkinçilikleri bar. Mundan başga-da, bölümde fitobar bolup, onda Türkmenistanyň çäginde bitýän dermanlyk ösümliklerden taýýarlanylan çaýlar we dürli melhemler hödürlenýär.
Merkeziň operasiýa bölümi sterilleşdirilen blok bilen bir hatarda 13 operasiýa zalyny özünde jemleýär. Olaryň üçüsi gaýragoýulmasyz hirurgiýa, umumyhirurgiýa we iki sany ortopediýa, torokal, plastik hirurgiýasy we urologiýa bölümleridir. Bu ýerde oturdylan ýokary tehnologiýaly enjamlar çylşyrymly operasiýalary ýerine ýetirmäge mümkinçilik berýär.
Hirurgiýa bölüminde aşgazan-içege, bagyr we öt ýoluny hem-de garyn boşlugynyň beýleki ýerleriniň hirurgiýa potolgiýasy bolan näsaglar bejergi alyp bilýärler. Şeýle hem bu ýerde Ýaponiýanyň wideolaparoskopiýa toplumy bolup, ol kiçi operasiýalar üçin ýokary tehnologiýaly täze mümkinçilikleri açýar.
Merkeziň ortopediýa bölüminde ýokary derejeli we ýokary tehnologiýaly hyzmatlary ýola goýmaga niýetlenen Germaniýanyň «Kari Stors» artroskopiýa enjamy bar. Onuň kömegi bilen egin, topuk we uýluk bogunlarynda artroskopiýa operasiýasy, kentlewügi we beýleki bogunlary dikeltmek boýunça operasiýalar ýerine ýetirilýär.
Häzirki döwürde Türkmenistan öz raýatlaryny hem-de daşary ýurtly myhmanlary ýokary hilli lukmançylyk hyzmatlary bilen üpjün etmek üçin ägirt uly mümkinçiliklere eýedir, munuň özi hormatly Prezidentimiz Gurbanguly Berdimuhamedowyň adamyň saglygynyň pugtalandyrylmagyna hem-de abadançylygyna gönükdirilen ynsanperwer syýasaty bilen şertlendirilendir. «Aşgabat 2017» oýunlaryna gatnaşýan türgenler we myhmanlar Türkmenistanyň çäklerinde zerur bolan halatynda islendik lukmançylyk hyzmatynyň ediljekdigine ynanyp bilerler.
Ýöne iň gowusy sagdyn bolmakdyr. Munuň üçin bolsa «Aşgabat 2017» oýunlarda çykyş edýän türgenler ýaly sagdyn durmuş ýörelgesine eýermek hem-de sport bilen meşgullanmak gerekdir.


c: text/html

text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Önümçilik maksatly karzlar
Bank Türkmenistanda kiçi we orta derejedäki isjenligi goldamak maksady bilen edara görnüsli tarapy döretmezden hereket edýän telekeçilere we edara görnüsli taraplara karzyn asakdaky görnüslerini hödürleýär
Täjirçilik Karzlary:
- Harytlaryñ satyn alynmagy;
- Dolansyk serisdelerinin üstüni dolmak.
Karzyñ möçberi: Hakyky girdejileriñ derejesine we hödürlenýän is meýilnamasyna laýyklykda alynjak girdejilere göra kesgitlenilýär
Karzy almagyñ esasy sertleri:
- Durnukly girdeji çesmesiniñ bolmagy
- Karzy ulanmak isinin meýilnamasynyn bolmagy
- Isjenligini tassyklaýjy resminamalaryñ bolmagy
- Karz boýunça 1 kepil (aýratyn halatlarda)
- Girew hökmünde goýup boljak emlägiñ bolmagy
Önümçilik Maksatly Karzlar:
- Çig mal we enjamlaryñ satyn alynmagy
- Önümçiligiñ ulaldylmagy
- Düýpli gurlusyk we abatlaýys isleri üçin
Karzyñ möçberi: Hakyky girdejileriñ derejesine we hödürlenýän is meýilnamasyna laýyklykda alynjak girdejilere göra kesgitlenilýär.
Karzy almagyñ esasy sertleri:
- Durnukly girdeji çesmesiniñ bolmagy
- Karzy ulanmak isinin meýilnamasynyn bolmagy
- Isjenligini tassyklaýjy resminamalaryñ bolmagy
- Karz boýunça 1 kepil (aýratyn halatlarda)
- Girew hökmünde goýup boljak emlägiñ bolmagy

robotstxt: allowed

filter: keep


text:
Türkmen hökümeti we mediasy ýurtda giň gerimli, häzirki pursatda bolsa 43 milliard dollarlyk gurluşyk işleriniň alnyp barylýandygyny, bularyň ýurduň “bedew bady” bilen ösýändiginiň bir “delili” hökmündegiňden mahabatlandyryp maglumat berýär. Şol bir wagtda, resmi derejede bu desgalarda işleýänleriň zähmet şertleri we bina edilýän jaýlaryň ilata nä derejede elýeterliligi barada dymylýar.
“Aşgbatgurluşyk” edarasynda zähmet çekýän işçileriň biri atlandyrylmazlygyny sorap, Azatlyk Radiosy bilen habarlaşanda, özleriniň juda ýaramaz şertlerde işledilýändiklerini gürrüň berdi.
“Biz Aşgabadyň demirgazyk-günbataryndaky ‘Täze Zaman’ diýlen jaýlar toplumyny gurýarys. Soňky bir ýyldan bäri iş şertlerimiz gaty ýaramazlaşdy, gula döndük. Günortanlyk naharyň berilmegi goýuldy. Şeýle-de, aýlyk diýen zat doly ýatyryldy. ‘Palan işi etseň, palança töläýäris’ diýip, iş hödürleýärler” diýip, daşoguzly gurluşykçy aýdýar.
Ol şol bir iş üçin berilýän zähmet haklarynyň bir ýylyň dowamynda eýýäm dört esse çemesi azaldylandygyny belledi.
“Başga alajymyz ýok. Näme diýilse razy bolýarys. Bolmasa şu hem ýok” diýip, Azatlyk Radiosy bilen habarlaşan gurluşykçy aýdýar.
Paýtagta Daşoguzdan gelip işleýän gurluşykçy dowamly gazanç çeşmesiniň ýokdugy sebäpli, kireýine jaý tutup bilmän, munuň deregine doly gurlup gutarylmadyk gurluşyk obýektlerinde ýatyp-turmaly bolýandyklaryny-da gürrüň berdi.
“Gazanç ýetmän soň, bitmedik jaýlarda oňmaly bolýarys. Gijelerine gaty sowuk bolýar. Her kimiň ýa böwregi ýa öýkeni sowuklandyr” diýip, 30 ýaşlaryndaky gurluşykçy sözüne goşdy.
Galyberse-de, bu maglumatlar dogrusynda “Aşgbatgurluşyk” edarasyndan we şäher häkimliginden hiç hili maglumat almak başartmady.
Şol bir wagtda, ýaramaz iş şertleri, pes aýlyk bilen paýtagta ýuduň beýleki künjeklerinden gelýän türkmenistanlylaryň ýüzbe-ýüz bolýan meseleleri çäklenmeýär.
Ýatladyp geçsek, mundan iki ýyl çemesi ozal prezident “Aşgabat şäherine zähmet işini amala aşyrmaga gelýän şahsy taraplary hasaba almagyň meseleleri hakyndaky” karary kabul etdi.
Karara laýyklykda, “Aşgabat şäherine zähmet işini amala aşyrmaga gelýän, Aşgabat şäherinde ýazga ýa-da bellige alynmadyk Türkmenistanyň raýatlaryny... Türkmenistanyň Zähmet we ilaty durmuş taýdan goramak ministrliginde Aşgabat şäherinde zähmet işini amala aşyrmaga iş rugsatnamasy resmileşdirilenden soňra işe kabul etmäge (özbaşdak iş bilen meşgullanmaga) rugsat bermeli” diýilýär.
Şol bir wagtda, Türkmenistanyň Konstitusiýasynda “Raýatlaryň zähmet çekmäge, öz islegine görä hünär, kär we iş ýerini saýlap almaga, sagdyn hem howpsuz zähmet şertlerine hukugy bardyr” diýilýär.
“Aşgabada girmek üçin, daşary bir ýurda wiza alana döndi. Öz ýaşaýan ýerimizde iş bolsa, bizem maşgalamyzy, bala-çagamyzy taşlap gaýtmazdyk. Öz ýurdumyzda gula döndük, hökümet diýilýän ilatyna eýe çykmazmy?! Indi daşary çykaýmasak, başga alajymyz galmady” diýip, daşoguzly gurluşykçy Azatlyk Radiosyna gürrüň berdi.


text:
Salam, hormatly lukman! Adamyň eli ýa-da aýagy rahatlyk wagtynda titremesi nämeden bolup bilýär? Şeýle titremeler babatynda näme etmegi maslahat berýäňiz?
Saýtyň okyjysy.
Hormatly okyjy!
Myşsalaryň ýygrylmagy netijesinde el-aýagyň titremesi dürli näsazlyklaryň we keselleriň ýüze çykmagy netijesinde döräp biler. Bu ýagdaý galkan şekilli mäziň keselinde (giperterioz), garaguşagyry, Parkinsonyň keseli, horeýa, şizofreniýa, newrozlar ýaly nerw ulgamynyň näsazlyklarynda, alkogolizm keselinde, kalsiý, magniý minerallarynyň ýetmezçiliginde ýüze çykyp biler.
Çendenaşa fiziki ýadawlylyk, kofe içgisiniň köp kabul edilmegi hem titremeleriň wagtlaýyn ýüze çykmagynyň sebäbi bolup biler. El-aýagyň titremeleriniň sebäbini anyklamak üçin degişli barlaglary geçip (kalsiý, magniý, kaliý, glukozanyň derjesini anyklamak we başgalar) newropatolog, endokrinolog lukmanlaryň maslahatyny almak ýerlikli bolar.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
FMLY RIDE IS BACK!
Thread started by ryang
at 03.2.11 - 3:33 pm
SATURDAY IS THE DAY that we venture back into the world of FMLY love, peace, and F.U.N.
We've got:
NEW SPOTS
NEW TUNES
and MORE PARTY
are you ready???
reply
fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly fmly
dudebra420
03.2.11 - 4:03 pm
reply
AND FMLY from the east coast is playing and moving here! WTF
This year something crazy is happening
FMLY
03.2.11 - 5:19 pm
reply
OH MAN! JUST A FEW HOURS AWAY!!!
FMLY
03.5.11 - 1:59 pm
reply
T O N I G H T ! ! ! F U N O V E R L O A D ! ! !
X-Large
responding to a comment
by FMLY
03.5.11 - 2:10 pm
reply
you guys are great that was too fun
FMLY
03.7.11 - 12:36 pm
reply
MMM
was the shit!!!
Xray
03.7.11 - 12:49 pm
reply
I have to admit, so far since going on rides for a year this one was the most fun! Followed closely by the SFV Tinfoil Hat and the Spoke 'N Art rides.
Girl Power
responding to a comment
by Xray
03.7.11 - 2:50 pm
reply


text:
Şu ýylyň 7 aýynda Türkmenistanda nebitiň gaz kondensaty bilen çykarylyşynyň meýilnamasy 102,5 göterim, uglewodorod serişdelerini gaýtadan işlemegiň meýilnamasy 101,5 göterim ýerine ýetirildi. Benzin önümçiliginiň meýilnamasy 105,3 göterime, dizel ýangyjynyňky — 104,2 göterime, polipropileniň öndürilişiniň meýilnamasy 105,4 göterime, çalgy ýaglarynyňky —114,4 göterime, suwuklandyrylan gazyň önümçilik meýilnamasy 118,5 göterime barabar boldy. Bular barada Türkmenistanyň Ministrler Kabinetiniň şu ýylyň 4-nji awgustynda geçirilen mejlisinde hasabat berildi.
Geçen ýylyň degişli döwri bilen deňeşdirilende, tebigy we ugurdaş gazy çykarmagyň ösüş depgini 106,7 göterime, “mawy ýangyjyň” eksportunyň ösüş depgini 105,6 göterime, özleşdirilen maýa goýumlarynyň ösüş depgini 119,4 göterime deň boldy.


text:
Merkezi Aziýa ýurtlarynyň daşary işler ministrleri regionda terrorizm we ekstremizm howpuna garşy bilelikde göreşmäge taýýarlyk bildirdiler diýip, Gazagystanyň Daşary işler ministrligine salgylanyp media serişdeleri habar berdiler.
Maglumatlara görä, Gazagystanyň, Gyrgyzystanyň, Özbegistanyň, Täjigistanyň we Türkmenistanyň daşary işler ministrleri BMG-niň Baş Assambleýasynyň çäginde Nýu Ýorkda geçiren duşuşygynyň netijesinde şeýle beýanat bilen çykyş edipdir.
Şeýle-de, Merkezi Aziýa ýurtlarynyň daşary işler ministrleri hyzmatdaşlygyň söwda-ykdysady, transport, gumanitar, zähmet migrasiýasy, suwdan peýdalanmak we neşe gaçakçylygyna garşy göreş boýunça ugurlaryny güýçlendirmäge gyzyklanma bildirdiler diýlip habar berilýär.


text:
Ibn al-Fakih Hemedany
ABU BEKIR AHMET ibn Muhammet ibn Ishak al-Hemedany ibn al-Fakih - geograf. Ol Hemedanda önüp-ösýär. Takmynan 902/03 ýyllarda, halifler al-Mutadit (892-902) we al-Muktefi (902-908) döwründe "Ýurtlar hakynda hekaýatlar kitaby" (Kitab ahbar al-buldan") diýen uly goegrafiki ýygyndy ýazypdyr. Ol iş biziň döwrümize bölekleýin gelip ýetipdir. Kitap 1022 ýylynda Aly ibn Jafar ibn Ahmet aş-Şeýzary tarapyndan gysgaldylypdyr, 1885 ýylynda çap edilipdir. Awtoryň eserlerinde gündogar ýurtlary, Horasan, Orta Aziýa, türk welaýatlary barada oňat maglumatlar berilýär. Onda Bagdat, Hemedan, Ermenistan barada has jikme-jik ýazylypdyr. Awtoryň eseriniň Orta Aziýa bagyşlanyp ýazylan bölüminde Mary, Balh we guzlar (oguzlar) barada maglumatlar berilýär.


text:
2017-nji ýylyň sentýabrynda Aşgabatda geçiriljek ýapyk binalarda we söweş sungaty boýunça 5-nji Aziýa oýunlaryna taýýarlygyň çäginde, paýtagtyň etrapçalaryň jaýlarynyň daş-töwereginde ýaşaýjylara awtoulaglaryny goýmaklyga gadagançylyk girizilipdi.
Aziýa oýunlarynyň tamamlanmagy bilen bu gadagançylyklaryň aradan aýrylmagyna ýaşaýjylar umyt baglan bolsalar-da, olaryň umytlarynyň puç bolandygy aýdylýar.
Şäheriň çäginde bar bolan awtoduralgalaryň awtoulag goýmaga ýeterlik däldigini, has göwrümli awtoduralgalaryň bolsa ýaşaýyş jaýlaryndan uzakda ýerleşýänligi sebäpli, olaryň amatsyzdygyny aýdyp, Aşgabadyň ýaşaýjysy, 50 ýaşly işçi Serdar şeýle diýýär.
“Günorta naharyna öýe gelip çaý-çörek iýýänçäň, jaýa golaý ýerde goýan awtoulagyň eýýäm ýokdur. Ony ewakuatora salyp alyp gidýärler, ýa bolmasa döwlet awtoinspeksiýasynyň işgärleri awtoulaglarynyň çasly sesi bilen awtoulagyňy aýyrmagy talap edip, günorta naharyňa awy gatýarlar.
Işden soňra bolsa, öýüňe golaý bolmadyk awtoduralgada ulagyňy goýup öýüňe gaýtjak bolsaň, ýa taksä pul berip, maşgalaň agyzndan kesmeli, ýa-da pyýadalap öýüňe gaýtmaly bolýarsyň. Şeýle ýagdaýda uzakly güni işlän argynlygyň bir ýana, işden soňky mejbury argynlygyň hem bir ýaňa bolýar” diýip, Serdar zeýrenýär.
Döwlet awtoinspeksiýasynyň işgärlerniň ýary gijä golaý etrapçalara aýlanyp, jaýlaryň golaýyndan awtoulaglaryň aýrylmagyny talap edip, awtoulaglarynyň çasly sesi bilen ilatyň rahatlygny bozýandygy Parahat-7 etrapçasynyň çäginde hem ýüz berýändigi görünýär.
Ýaşaýjylar üçin amatly bolmadyk ýerde, Parahat-7-niň golaýynda awtoduralga diýip bellenen ýerde, öz awtoulaglaryny goýmaga ätiýaç edýändiklerini aýdýarlar.
“Awtoduralga diýip görkezen ýerlerinde ne çyra bar, ne-de gözegçi, awtoulagyňdan ogurlanýan zat kän bolansoň, awtoulagmyzy jaýlaryň golaýynda goýmaga çalyşýarys. Ýöne rahatlyk ýok. Gijäniň birwagty awtoinspektorlar ewakuator maşynlary bilen gelip, awtoulagyňy ewakuatora ýükläp alyp gidýärler. Onsoň awtoulagyňy awtoinspektorlardan jerime töläp almaly bolýarsyň” diýip, Serdar aýdýar .
Şeýle jerimäniň bahasynyň ewakuator üçin 50 manatdygyny, 500 manady hem Döwlet awtoinspeksiýasynyň edara jaýyna baryp kassa tölemelidigini, ondan soňra hem 35-40 güne çenli awtoulagyňy bermän köseýändiklerini Aşgabadyň ýaşaýjylary aýdýarlar.
Ahmal boldygyň awtoinspektorlar maşynyňy ewakuatora ýükleýärler, onsoň awtoulagyňy alyp gitmezliklerini gazanjak bolsaň, awtoinspektorlaryň yzyndan ýetip, ýalbar-ýakar bilen özüň olaryň jübüsine para töläp, awtoulagyňy alyp galmaga çalyşýarsyň. Şeýle paranyň nyrhy bolsa 100 manat” diýip, sürüjiler aýdýarlar.
Awtoinspektorlaryň awtoulaglarynyň çasly sesi bilen wagt-biwagt aýlanyp durmaklary diňe bir sürüjileriň däl, adaty ýaşaýjylaryň hem rahatlygny bozýandygyny, her çasly ses çykanda, hassalaryň düşekden tisginip galýandyklaryny ýaşaýjylar aýdýarlar.


text:
Biziň jemgyýetimizde adam bedeni barada açyk gürrüň alyp barmak kyn bolýar. Bu esasan hem adamyň seksual we önelgelilik saglygy baradaky gürrüňdeşliklerine degişlidir. Şu temalary "aýyp" hasaplap dymmak, söz açmakdan gaça durmak türkmen ýaş oglanlarynyň we gyzlarynyň "durmuş esaslaryna" degişli ygtybarly maglumatlardan bihabar bolup galmagyna, jogapsyz galýan soraglaryň köpelmegine, pajygaly ýagdaýlara eltýär. Ynha, edil şeýle ýagdaýda biz, ýaşlar, internetden kömek gözlemäne başlaýarys.
Internede gireňsoň, gizlinlikde, ene-ataňdan, mugallymyňdan utanyp soramadyk soragyňy berip bilýärsiň. Ýöne şu ýerde bir mesele bar: Googl-yň gözlegi saňa hemme ýagdaýda gerekli we dogry maglumaty saýlap berip bilmeýär. Gözlegiň netijeleri gaty kän maglumaty toplap görkezýär. Bu bolsa nireden başlamalydygyny, haýsy çeşmä, kime ynanmalydygyny kynlaşdyrýar.
Meselem, sen "aýbaşy" ýa-da "masturbasiýa" barada bilmek isleýän bolsaň, Internetde başga dilde ýazylan gaty kän maglumat tapyp bolýar. Ýöne olaryň arasynda ylmy taýdan dogry we nädogry maglumatlar bar. Türkmen dilinde adam seksuallygyna, önelgelige degişli maglumatlar azlyk edýär. Käbir temalar barada asla hem ene diliňde maglumat tapyp bolanok. Şunuň esasy sebäbi – degişli döwlet we jemgyýetçilik guramalarynyň ýaşlar bilen bu babatda onlaýn hiç hili iş alyp barmaýandyklarynyň netijesi diýip pikir edýärin.
Internet ulgamy adamy utandyrýan we masgaralaýan ýer hem bolup biler. Birnäçe zatlar barada habarly bolmak "gözlegiňi" aňsatlaşdyryp biler. Maglumat gözläňde şu aşakdaky maslahatlara eýermek saňa dogry, islegleriňi kanagatlandyryp biljek maglumatlary tapmana kömek berer.
1. Her adamyň bedeni, gurluşy özboluşly, islegleri dürli bolýandyr.
Gaty köp adam jynsy gatnaşyklary baradaky bilimi diňe gatnaşyklaryň göniden-göni bolup geçýän pursatyna deňeýär. Bu nädogry! Jynsy gatnaşyklary ençeme temalary öz içine alýar: adamyň ösmegi, özgermegi, psihologiýa, önelgelik, keselleriň öňüni almak we jynsy gatnaşygyň medeniýeti. Ýaşlarda erkek, aýal bedeni, onuň fiziologiýasy, anatomiýasy, sagdyn, howpsuz jyns gatnaşyklary, dostluk, söýginiň nähili bolmalydygy barada dogry düşünjeler bolmaly. Bu düşünjeleriň çeşmesi pornografiýa bolmaly däldir.
Iki beden meňzeş bolanok. Adamlaryň sypaty we tejribeleri dürli-dürli bolýar. Adamlar özlerini şahsyýet hökmünde nähili görkezmelidiginiň ýollaryny özleri isläp, saýlap almana ymtylýarlar. Ýaş gyz we oglan üçin öz gymmatlyklaryny bilmek, dostlukly gatnaşyklardan, söýgülisinden nämä garaşýanyna düşünmek we duşündirip bilmek zerur bolup durýar.
2. Jynsy gatnaşyklaryna degişli maglumatlar seni utandyrmaly däl.
Sen adam seksuallygyna we önelgelik saglygyna degişli islendik bir saýty ýa-da maglumaty okaňda özüňe şeýle sorag ber: "Men şu maglumaty okap, özüm barada, bedenim barada utançlyk, aýyplyk duýýarynmy?" Eger şeýle duýgulary başdan geçirýän bolsaň, onda maglumatlary, jogaplary başga ýerden gözle.
Adamy utandyrýan, masgaralaýan, aýyplaýan dilde, äheňde ýazylan maglumatlardan gaça dur. Meselem, türkmen dilinde "gyzlyk perdesi", "masturbasiýa", "aýal, erkek seksuallygy" barada ylmy, lukmançylyk taýdan nadogry maglumat berýän birnäçe saýtlar bar.
3. Faktlar, ylmy barlaglar bilen delillendirilen maglumatlary gözle we öwren.
Türkmen bilim ulgamynda, sapaklarda näderejede ylma esaslanan maglumatlaryň berilýändigi barada aýtmak kyn. Türkmen ýaşlarynyň aglaba bölegi erkek, aýal anatomiýasyny bilmeýär. Köp ýagdaýlarda ýaşlar internetden lukmançylyk taýdan nädogry maglumatlary alýarlar. Türkmen ýaş gyzlarynyň esasy bilim çeşmesi – "durmuşa çykanymda gelnejem, joram aýdyp berer" bolup durýar.
Halk arasynda giňden ýaýran garaýyşlar barada dürli forumlardan öwrenmek gowy zat, ýöne ýaş adamlar maglumatlary ytgybarly çeşmelerden alnyp ýazylan makalalary, lukmançylyk jähtden dogry maglumatly makalalary esasy çeşme hökmünde okamaly. Esasy zat, şeýle makalalaryň dili adamyň köpdürliligine hormat goýýan, mertebesini peseltmeýän we özünden tapawutly bolan toparlara ýigrenç bilen garamaýan dilde ýazylan bolmaly.
Bedeniň barada ilki bilen ylmy taýdan dogry maglumatlary almana çalyş. "Ahlaklylygy" satýan, dini, şahsy düşünjelere görä düşündiriş berýän saýtlardan ikinji çeşme hökmünde peýdalanyp bilersiň.
4. Gülkünç, pikirlenmäne çagyrýan maglumatlardan hem peýdalan.
Internetde seksual, erkek-aýal gatnaşyklarynyň gülkünç taraplaryny şöhlelendirýän maglumatlar diýseň kän. Sen şunuň ýaly maglumatlary ylmy taýdan dogry maglumatlara goşmaça çeşme hökmünde okasaň peýdaly bolar. Eger maglumat başga bir adamy masgaralamaýan bolsa we seni jemgyýetimiziň gizlinlikde saklaýan düşünjeleri, olaryň nädogrylygy güldürýän bolsa, onda sen bu mümkinçlikden peýdalanyp, şu temadan söz aç. Sen her gezek teswir ýazaňda, şu temada türkmen medeniýetiniň ösmegine goşant goşýanyňy ýatdan çykarma. Esasy zat – adam seksuallygynyň çylşyrymlydygyna düşünip, özüňden tapawutly garaýyşly adamy diňläp bilmekdir.
Makalada beýan edilýän pikirler hem-de garaýyşlar awtoryň özüne degişlidir.
Awtor: Maral Nazarowa
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam, hormatly lukman! Spermatozoidler ýumurtga öýjügini nädip tapýarlar? Näme üçin olaryň içinden diňe biri ýumurtga öýjügi tohumlandyrýar? Tohumlanan ýumurtga öýjügi näme üçin ýatga düsýär we sol ýerde ösüsini dowam etdirýär? Umuman, tohumlanma hadysasyna beýnimiz jogap berýärmi? Spermatozoidleriň hereket edip, ýumurtga öýjügini tapmagyny beýnimiz kontrollykda saklaýarmy?
Saýtyň muşdagy.
Hormatly okyjy!
Tohumlanmanyň bolup geçmegi üçin iki jyns öýjügi hem (ýumurtga öýjügi we spermatozoid) öz ýetişenlik derejesine ýetmelidir. Ýumurtgalykdan çykan ýumurtga öýjügi 12 sagadyň dowamynda tohumlanmalydyr. Ýumurtga öýjügiň ýetişmekligi köplenç aýbaşy halkasynyň ortasynda, ýagny geçen aýbaşynyň birinji gününden hasaplanyňda 10-15 günlerde bolup geçýär. 4 gije-gündiziň dowamynda ýumurtga öýjügi ýatgynyň turbasyndan "süýşüp" gelýär. Döl kadada millionlarça spermatozoidi saklasa hem, diňe bir erkeklik öýjügi ýumurtga öýjügine aralaşyp, düwünçegiň emele gelmegine getirýändir.
Ýumurtga öýjüginiň tohumlanmagy ýatgy turbalarynyň ýokarky böleginde bolup geçip, şu ýerde hem ol ösüp başlaýandyr. Tohumlanan öýjük turbalar arkaly ýatgynyň içine düşüp, onuň bir diwaryna berkleşýändir we ondan çaga düwünçegi we soňundan çaganyň ýoldaşy, göbek bagy ýaly möhüm emele gelmeler döreýär.
Tohumlanma ýagdaýy endokrin ulgamyň sazlaşykly işi (gipofiz mäziniň, ýumurtgalyklaryň işläp çykarýan gormonlary) netijesinde amala aşyp, çaga düwünçegi emele gelensoň, beýnide "göwreliligiň ojagy" emele gelýändir.
Mundan beýläk, göwreli aýalyň hemme beden agzalary göwreliligi götermäge ýardam berýän üýtgemelere sezewar bolýandyr.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
«Nowruz ýaýlasynyň ak öýünde» hormatly Prezidentimiz Gurbanguly Berdimuhamedowyň başlyklygynda döwletimiziň we jemgyýetimiziň durmuşynda şanly waka öwrülen Türkmenistanyň Ýaşulular maslahatynyň nobatdaky mejlisi geçirildi.
Ýaşulularyň maslahatynyň mejlisiniň barşynda oňa gatnaşanlaryň ara alyp maslahatlaşmagyna teklipleriň birnäçesi hödürlenildi.
Maslahatyň ikinji gününde geçirilen mejlisiň dowamynda Döwlet Baştutanymyz Mejlisiň Başlygy A.Nurberdiýewa söz berdi. Ol mejlisiň bäşinji çagyrylyşynyň nobatdaky, ýigrimi üçünji maslahatynyň barşynda Konstitusiýanyň rejelenen görnüşine hem-de ýurdumyzyň kanunçylyk-hukuk binýadyny döwrebaplaşdyrmak baradaky toplumlaýyn maksatnama laýyklykda işlenip taýýarlanylan Kanunlaryň hem-de kadalaşdyryjy-hukuk namalarynyň birnäçesiniň kabul edilendigini aýtdy. Maslahata gatnaşyjylar şol kanunçylyk namalarynyň kabul edilmegini biragyzdan goldadylar.
Döwlet Baştutanymyz «Türkmenistanyň Halk Maslahaty hakyndaky» hem-de «Türkmenistanyň Konstitusiýasyna goşmaça girizmek hakyndaky» Konstitusion kanunlara gol çekdi. Ýygnananlaryň şowhunly el çarpyşmalary astynda döwlet Baştutanymyz «Türkmenistanyň Prezidentiniň ýurdumyzy 2018–2024-nji ýyllarda durmuş-ykdysady taýdan ösdürmegiň Maksatnamasyny tassyklamak hakyndaky» Karara gol çekdi.
«Erkin ykdysady zolaklar hakyndaky» Türkmenistanyň Kanunynyň taslamasy hem ara alnyp maslahatlaşyldy we kabul edildi.
Ýaşulular maslahatynyň agzalarynyň biragyzdan makullamagy bilen, hormatly Prezidentimiz «Ähli sarp edijiler üçin tebigy gazyň, elektrik energiýasynyň, ýaşaýyş jaý-jemagat, awtoulag we aragatnaşyk hyzmatlarynyň bahalaryny tertipleşdirmek hakyndaky» Karara gol çekdi.
Döwlet Baştutanymyz Türkmenistanyň Mejlisi tarapyndan taýýarlanylan «Ýer hakyndaky» Türkmenistanyň bitewi Kanunyna üýtgetmeler we goşmaçalar girizmek hakyndaky» Kanuna, «Türkmenistanyň Zähmet kodeksine üýtgetme girizmek hakyndaky» Kanuna hem-de «Türkmenistanda dynç alyş günleri berilmezden bellenilýän baýramçylyk we hatyra günleri hakyndaky» Permana gol çekdi.
Soňra Türkmenistanyň Mejlisiniň Başlygy A.Nurberdiýewa söz berilmegini haýyş etdi. Milli parlamentiň ýolbaşçysy ýurdumyzyň Mejlisiniň nobatdaky maslahatynda Türkmenistanyň Prezidenti Gurbanguly Berdimuhamedowa – Türkmenistanyň Gahrymany diýen ady dakmak hakynda çözgüdiň kabul edilendigini habar berdi hem-de Mejlisiň Kararyny okady. Umumymilli forumyň wekilleriniň dowamly el çarpyşmalary astynda milli Liderimize ýokary döwlet sylagy bolan «Altyn Aý» medaly gowşuryldy.
Soňra Ministrler Kabinetiniň Başlygynyň orunbasary S.Toýlyýew ýurdumyzyň türgenleriniň adyndan milli Liderimize ýadygärlik nyşanyny gowşurdy.
Mejlisiň Başlygy A.Nurberdiýewa Prezidentimiziň «Türkmenistanyň «Hormatly il ýaşulusy» diýen ady dakmak hakyndaky» hem-de «Türkmenistanyň «Zenan kalby» ordeni bilen sylaglamak hakyndaky» Permanlaryny okady.
Döwlet Baştutanymyz Ýaşulularyň maslahatynyň mejlisini dowam edip, oňa gatnaşyjylara ýüzlenip, «Türkmenistanyň Halk Maslahaty hakyndaky» Konstitusion kanunyna laýyklykda, geljek ýyl onuň birinji mejlisiniň geçiriljekdigini belledi. Milli Liderimiz ony Aşgabat şäherinde geçirmegi teklip edip, ýygnananlaryň el çarpyşmalary astynda degişli Permana gol çekdi.
Soňra 2018-nji ýyly «Türkmenistan – Beýik Ýüpek ýolunyň ýüregi» diýip atlandyrmak teklip edilýär diýip, milli Liderimiz aýtdy. Döwlet Baştutanymyzyň başlangyjy wekilleri tarapyndan goldanyldy.
Ýaşulularyň maslahatyna gatnaşyjylaryň ýurdumyzyň ähli halkyna Ýüzlenmesi kabul edildi. Soňra döwlet Baştutanymyz umumymilli foruma gatnaşyjylara jemleýji sözi bilen ýüzlendi. Milli Liderimiz sözüni tamamlap, Türkmenistanyň Ýaşulularynyň maslahatyny ýapyk diýip yglan etdi.


text:
Milli pul birligimiziň esasy ugurlaryna bagyşlanan maslahatda bu ugurda pikir alşyldy
2017-nji ýylyň 1-nji noýabrynda Türkmen döwlet ykdysadyýet we dolandyryş institutynyň mejlisler zalynda türkmen milli manadynyň dolanşyga girizilmeginiň 24 ýyllygy mynasybetli ylmy-amaly maslahaty geçirildi.
Maslahata hökümet agzalary, döwlet we täjirçilik banklarynyň ýolbaşçylary we hünärmenleri, degişli ministrlikler we pudak edaralar, ýokary okuw mekdepleriniň professor mugallymlary we talyplary, şeýle hem Türkmenistanyň Ylymlar Akademiýasynyň we Türkmenistanyň Prezidentiniň ýanyndaky Döwlet gullugy Akademiýasynyň hem-de köpçülikleýin habar beriş serişdeleriniň wekilleri gatnaşdy.
Çykyş edenler, maliýe we bank ulgamlarynyň kämilleşmegi, manatyň durnuklylygy we ykdysady ösüşiň gatnaşygy, banknotlaryň üýtgedilmegi, sebit we halkara guramalary bilen hyzmatdaşlygyň giňemegi, şeýle hem Türkmenistanda pul dolanşygynyň taryhy barada beýan etdiler.
Maslahata gatnaşyjylara ilata we telekeçilere edilýän döwrebap tehnologiýalarda edilýän hyzmatlar barada gürrüň berildi. Internet-bank hyzmatyny girizmek, şeýle hem nagt däl hasaplaşyga geçmek, bank ulgamynyň täze, sanly görnüşe geçmegine, türkmen manadynyň derejesini güýçlendirmäge ýardam eder.
Esasy meseleleriň biri karzlaryň berilmeginiň ösmegi boldy. Fiziki we ýuridiki şahslara karz pullaryny bermegiň dürli ugurlary boýunça pikir alşyldy, Türkmenistanyň kiçi we orta telekeçiligi ösdürmek üçin ýörite programma üpjünçiligini döretmek maslahatlaşyldy. Karz alýanlar we berýänler babatynda kanun çykaryjy esaslarynyň kämilleşýändigi aýratyn bellendi.
Maslahatyň barşynda türkmen ykdysadyýetiniň esasy orunlarynyň daşary ýurtlara satmaga ukyply we getirilýän harytlaryň ýerini tutup bilýän önümleriň öndürilmeginiň diwersifikasiýalaşdyrylmagynyň türkmen manadynyň durnuklylygyny saklamagyna oňyn täsirini ýetirýändigi aýdyldy. Daşary ýurtlara satylýan harytlaryň paýy artýar, milli bazarymyzda daşary ýurt harytlary hil taýdan, ekologiýa babatyndan we özüne düşýän gymmatynyň azlygyndan bäsleşige ukyplylygyny ýitirýär. Senagatyň ösmegi we döwrebap gurluşlar täze önümçiligi we milli önümçiligi ýerlemek maksatnamasynynyň amala aşyrylmagy ilata iş we üpjünçilik taýdan oňyn täsirini ýetirýär.
Maslahatda şeýle hem, türkmen walýutasynyň taryhy, 2009-njy ýylda geçirilen denominasiýanyň oňyn täsirleri barada çykyşlar okaldy. Taryhy-medeni ýadygärlikleriň we Türkmenistanyň häzirki ösüşleriniň öwüşginleri täze banknot nusgalarynyň bezegi barada çykyşlar hem edildi.
Milli manadyň dolanşyga girizilmeginiň 24 ýyllygyna bagyşlanan maslahat geljekki maliýe-bank ulgamynyň hünärmenleri taýýarlanylýan Türkmen döwlet ykdysadyýet we dolandyryş institutynda geçirildi. Olaryň öňünde bu ulgamy döwrebaplaşdyrmagyň strategiýasyny durmuşa geçirmek, elektron täjirçiligi işjeň ösdürmek wezipesi durýar. Şonuň üçinem okuwa innowasiýalar we döwrebap bilim tehnologiýlary işjeň ornaşdyrylýar, mugallymlar-professorlar düzümi talyp ýaşlaryň intellektual we döredijilik mümkinçiliginiň açylmagyna ýardam etmäge çalyşýarlar.
Türkmenistanyň Döwlet habarlar agentligi


text:
Jeksparro hakynda
20 ýazgy, 24 jogap ýazypdyr.
- yurekdesh.ru (ertir.tk) forum saýty ähtiýalanlyk bilen satlyga çykarylšy hakynda
- MÄHRIBANLARYM (Awtory: Has Türkmen)
- DAŞBAGYR (awtory: Has Türkmen)
- HAKYKY TARYHYÑ WE DOGRY EDEBIÝATYÑ ADRESINE ÇAKYLYK
- Togrul beg hakynda
- BELORUSSIÝADAKY TÜRKMEN GENERALY: ILÝA WELJANOW Hakynda
- General Agageldi Mämmetgeldiýew hakynda
- General Begenç Gündogdyýew hakynda
- General Serdar Çaryýarow hakynda
- General Köpekow hakynda
- Alty Garlyýew hakynda
- Hajy Ysmaýylow hakynda
- Kudret Aýşa Ýylmaz hakynda
- Jan Ýüjel hakynda
- Oguzlar we olaryñ goñşulary
- Ýaş zenanyñ elhenç ruhy
- JAHANDA URUŞ BARÝARKA (Rahym Esenow)
- JAHANDA URUŞ BARÝARKA (Rahym Esenow)
- Bildiriş
- Filip II Makedonly hakynda


text:
Hormatly jenap başlyk!
Hormatly jenap Ministrler komitetiniň başlygy!
Hormatly jenap Baş sekretar!
Gadyrly dabara gatnaşyjylar!
Bu gün ýewropa parlamentarizminiň merkezi bolan Strasburg şäherinde, Ýewropa Sowetiniň bu gözel köşgünde, diňe Azerbaýjan Respublikasy üçin däl, eýsem tutuş Ýewropa üçin örän möhüm ähmiýeti bolan waka bolup geçýär – Azerbaýjan ýewropa maşgalasyna girýär. Bu pursat – syýasy nukdaýnazardan boluşy ýaly, taryhy we medeni nukdaýnazardan hem Ýewropanyň doly bütewiligine alyp barýan ýagdaýyň möhüm döwri bolup durýar.
1991-nji ýylda Sowet Soýuzynyň dargamagy bilen, Azerbaýjan öz döwlet garaşsyzlygyny yglan etdi. Azerbaýjan diňe bir soňky onýyllyklaryň dowamynda däl, eýsem öz taryhynyň soňky iki ýüz ýylynyň dowamynda Ýewropa bilen ysnyşykly aragatnaşykda bolup, umumy ynsaniýet gymmatlyklaryna esaslanmak bilen Günbataryň medeniýetini öwrenýärdi. Azerbaýjan Günbatar bilen Gündogaryň we Ýewropa bilen Aziýanyň sepinde ýerleşip, taryhy ykballaryň, dinleriň we medeniýetleriň kesişme merkezi bolup durýar, iki yklymyň, iki siwilizasiýanyň arasynda köprü bolup hyzmat edýär. Azerbaýjan halky öz gündogar köklerinden daşlaşman, Günbatar bilen Gündogaryň siwilizasiýalaryna esaslanan seýrek duş gelýän medeniýeti döretdi, Günbataryň we Ýewropanyň öňde baryjy pikirleriniň Kawkazda, Ýakyn we Orta Gündogarda ýaýramagyna ýardam etdi. XIX-njy asyryň ortalarynda musulman Gündogarda hut azerbaýjan halky tarapyndan birinji gazetiň, ýewropa nusgasyndaky birinji mekdebiň, birinji teatryň, şeýle hem edebiýatda, sungatda we jemgyetçilik pikirinde täze ugurlaryň döredilmegi, galybersede 1918-nji ýylda Gündogarda birinji demokratik nusgasyndaky dünýewi döwletiň ykrar edilmegi hut Ýewropa bilen ysnyşykly we belli bir maksada gönükdirilen aragatnaşygyň netijesi bolup durýar.
Bu gün biz diňe bir soňky ýyllaryň dowamyndaky syýasy hyzmatdaşlygymyzyň netijesini däl, eýsem ikiýüzýyllyk taryhy tejribäniň miwesini görýäris.
1991-nji ýylda döwlet garaşsyzlygyny gazanyp, Azerbaýjan, açyk, Ýewropa integrasiýa ýolyny saýlady, onuň gumanistik we demokratik gymmatlyklaryna gönükdirilen ugruny dowam etdi. Öňde baryjy ýewropa tejribesine daýanyp, biz gysga wagtyň içinde köp zatlary gazanmagy başardyk. Ähli kynçylyklara garamazdan, ykdysadiýeti liberallaşdyrma we graždan jemgyýeti döretme ýoly bilen ýöredik. Adam hukugyny goramaklygy öň hatara çykardyk, ýurdymyzy we öz raýatlarymyzy totalitar nizamyň agyr mirasyndan azat etmek ugrunda tagalla baryny etdik. Demokratiýanyň ösmeginde möhüm şertleriniň biri bolan içerki durnuklylygy gazandyk. Köp partiýaly syýasy düzgüni döredip, söz we metbugat erkinligini üpjün etdik. Esasy ýörelgesi adam hukuklarynyň we esasy erkinlikleriň goragy bolan täze Konstitusiýany kabul etdik. Gündogarda ilkinji gezek ölüm jezasyny ýatyrdyk we täze kanun çykaryjy ulgamyny döretdik, şeýle hem prezident, parlament, munisipal saýlawlaryny we birnäçe möhüm syýasy we ykdysady özgertmeleri geçirdik.
Emma, gynansak-da, biziň eden ähli tagallalarymyza garamazdan, Ýewropa Sowetiniň agzalarynyň hataryna geçýän wagtymyz bizde diňe bir pozitiw ösüş we üstünlik bolman, eýsem belli bir müşgillerimiz hem bar. Ol bolsa, ozaly bilen, bu gün bir wagtda Ýewropa Sowetiniň agzalarynyň hataryna girýän Azerbaýjan bilen Ermenistanyň arasyndaky, henizem çözülmedik, Nagornyý Karabah meselesidir. Bu meseleden gelip çykýan Azerbaýjanyň kynçylyklary, birinji nobatda hem, köp sanly bosgunlaryň we içerki göçüp ýören adamlaryň bolmagy, ýurduň agyr ykdysady we durmuş ýagdaýlary bizde we tutuş sebitde demakratiýany ösdürmek we adam hukuklaryny goramak ýolunda böwet bolýar.
Biziň ýurdumyzyň Ýewropa Sowetine kabul edilmegini diňe bir bilelikde amala aşyrylan uly hysyrdyly işiň netijesi diýip hasaplaman, eýsem oňa Azarbaýjana we onuň halkyna uzadylan dostlukly gol hökmünde hem baha berýäris. Şonuň üçin biziň birnäçe kynçylyklarymyz birleşen ýewropa maşgalasynda çözgüdini tapar diýip ynanýarys.
Şu minutlarda, biz hakykatdan-da, taryhy wakany başdan geçirýäris. Bahym Azarbaýjanyň tugy Ýewropa Sowetiniň köşgüniň öňünde asmana galdyrylar. Bu tuguň üç reňkiniň biri döwrebaplyga, ýagny ýewropalaşmaklyga bolan hyjuwy alamatlandyrýar. Biziň Tugymyzyň mundan beýläk öz mynasyp ýerini eýeläp, Ýewropanyň beýleki ýurtlarynyň tuglarynyň arasynda pasyrdar diýip, özümizi bagtly saýarys. Üns bereniňiz üçin ähliňize minnetdarlygymy bildirýärin.
“Bakinskiý raboçiý” gazeti, 2001-nji ýylyň 26-njy ýanwary


text:
Häzirki döwürde ýurdumyzda iri desgalaryň 1900-e golaýynyň gurluşygy alnyp barylýar. Olaryň umumy bahasy ABŞ-nyň 48 milliard dollaryndan gowrakdyr. Olaryň 1790-ny ýurdumyzyň kärhanalary gurýarlar.
2017-nji ýylyň birinji çärýeginde ýurdumyzda ähli amatlyklary özünde jemleýän, umumy meýdany 400 müň inedördül metrden gowrak ýaşaýyş jaýlary, şeýle hem Amyderýanyň üstünden geçýän demir ýol we awtomobil köprüleri, sagaldyş-dynç alyş we sport merkezleri, çagalar
baglary hem-de başga-da köpsanly durmuş ulgamyna degişli desgalar bar.
Senagat desgalarynyň hatarynda kaliý dökünleriniň önümçiligi boýunça Merkezi Aziýada iri Garlyk dag-magdan baýlaşdyryjy toplum (Lebap welaýaty) aýratyn orun eýeleýär.
Häzirki wagtda karbamid we ammiak önümçiligi boýunça ägirt uly desgalar, polietilen we polipropilen önümçiligi boýunça gazhimiýa toplumy gurulýar.


text:
Türkmenistanyň Prezidenti Gurbanguly Berdimuhamedow watandaşlarymyzy Hasyl toýy bilen gutlady
Ýurdumyzda Hasyl toýunyň baýram hökmünde döwlet derejesinde bellenmegi örän çuňňur many-mazmuna eýedir. Çünki bu baýram halkymyzyň sahawatly türkmen topragyndan öndüren bol hasylyna buýsanjynyň aýdyň beýanydyr, ene topraga yhlasynyň we söýgüsiniň dabaralanmasydyr-diýlip, Türkmenistanyň Prezidentiniň gutlagynda aýdylýar.
Hasyl toýy türkmen daýhanlarynyň çekýän halal zähmetine döwlet derejesinde goýulýan belent sarpadan nyşandyr.Ýurdumyzda alnyp barylýan maksatnamalaýyn işleriň netijesinde Türkmenistanda ak bugdaýyň, gök-bakja önümleriniň, miweleriň we ir-iýmişleriň bol hasyly ösdürilip ýetişdirilýär. Pagtaçy babadaýhanlarymyz şu ýyl pagta taýýarlamak baradaky şertnamalaýyn borçnamany üstünlikli berjaý etdiler. «Ak altyn» ussatlarymyzyň geljekde mundan hem ýokary sepgitlere ýetjekdiklerine berk ynanýaryn-diýlip, gutlagda bellenilýär.
Türkmenistan dünýäniň çalt depginler bilen ösýän döwletleriniň hataryna goşuldy. Biz beýleki pudaklar bilen bir hatarda, oba hojalygyny ösdürmäge hem aýratyn üns berýäris, çünki ol döwletimiziň ykdysady binýadyny berkitmek bilen aýrylmaz baglanyşyklydyr.
Bu ulgamda alnyp barylýan düýpli özgertmeler, oýlanyşykly kabul edilýän çözgütler ýurdumyzda azyk bolçulygyny üpjün etmäge, türkmen topragynda öndürilýän ýokary hilli önümleriň daşary ýurtlara iberilýän möçberlerini artdyrmaga gönükdirilendir.
Biz babadaýhanlarymyzyň ýokary öndürijilikli işlemekleri, toprakdan bol hasyl öndürmekleri üçin ähli şertleri döredýäris. Oba hojalyk ekinlerini ösdürip ýetişdirmekde, ýetişdirilen hasyly çalt we ýitgisiz ýygnap almakda daýhanyň daýanjy bolan ýokary öndürijilikli döwrebap oba hojalyk tehnikalarynyň we gurallarynyň yzygiderli satyn alynmagy, topragyň berekedini artdyrýan mineral dökünler, ýokary hilli tohumlar we ekinleriň zyýankeşlerine garşy ulanylýan himiki serişdeler bilen babadaýhanlaryň ýeňillikli bahalardan üpjün edilmegi hem-de önüm öndürijiler bilen tabşyrylýan hasyl üçin hasaplaşyklaryň öz wagtynda geçirilmegi bu aýdylanlara aýdyň şaýatlyk edýär.
Oba zähmetkeşleri özleri barada döwletimiz tarapyndan yzygiderli edilýän alada halal zähmet çekmek bilen jogap berip, ýurdumyzyň oba hojalygyny ösdürmäge mynasyp goşantlaryny goşýarlar. Oba hojalyk önümlerini öndürijileriň ykdysady taýdan ýeňillikler bilen üpjün edilmegi, öňdebaryjy kärendeçileriň we Ýer eýeleriniň çekýän zähmetine ýokary baha berilmegi ýurdumyzda daýhan zähmetine belent sarpa goýulýandygynyň aýdyň nyşanydyr- diýlip, gutlagda aýdylýar.
Gadymdan gelýän daýhançylyk däplerini häzirki zaman ylmynyň gazananlary bilen utgaşdyryp, ýokary hasyl almagy başarýan babadaýhanlara geljekde hem halal baýamak, çekýän zähmetiniň hözürini görüp, bagtyýar durmuşda ýaşamak, şeýle hem ýaş, başarjaň daýhan neslini kemala getirmek üçin ýurdumyzda ähli mümkinçilikler döredilýär. Biz bu ugurda alnyp barylýan işleri geljekde hem dowam ederis-diýip, Türkmenistanyň Prezidenti Gurbanguly Berdimuhamedowyň gutlagynda nygtalýar.


text:
Türkmenistanyň Prezidenti “Türkmenistanda dürli görnüşli elektron enjamlary öndürýän kärhanalary döretmegiň döwlet maksatnamasyny tassyklamak hakynda” Karara gol çekdi.
Bu Karar ýurdumyzyň senagatynda innowasion esasda elektron pudagy döretmek we ösdürmek, bäsleşige ukyply, ösen tehnologiýalar bilen enjamlaşdyrylan, serişde we energiýa tygşytlaýan, ekologiýa taýdan arassa elektron we elektrotehniki senagaty döretmek hem-de içerki we daşarky bazarlara gönükdirilen elektron we elektrotehniki harytlary öndürmek, ykdysadyýetiň gaýtadan işleýän we bazar üçin ahyrky önümleri öndürýän önümçilik pudaklaryny hem-de üpjünçilik ulgamlaryny döretmek, şeýle hem ýurdumyzyň eksport mümkinçiliklerini artdyrmak maksady bilen kabul edildi.
Resminama laýyklykda Türkmenistanda dürli görnüşli elektron enjamlary öndürýän kärhanalary döretmegiň Döwlet maksatnamasy hem-de şu maksatnamany amala aşyrmagyň 2016-2020-nji ýyllar üçin meýilnamasy tassyklanyldy.
Türkmenistanyň Senagat ministrligine, Türkmenistanyň Ylymlar akademiýasyna hem-de beýleki degişli ministrliklere we pudak edaralaryna Döwlet maksatnamasynda göz öňünde tutulan çäreleriň bellenen möhletlerde talabalaýyk amala aşyrylmagyny üpjün etmek tabşyryldy.


text:
21 Şubat 2017 Salı
Türkmen Hokkeýçileriniň Ýaponiýada Gazanan Ikinji Ýeňşi
Sapporoda geçirilýän VIII gyşky Aziýa oýunlarynda şeýle derejeli ýaryşda ilkinji gezek çykyş edýän türkmen hokkeýçileri yzly-yzyna ikinji gezek üstünlik gazandylar. Bu gün Baýram Allaýarowyň tälim berýän türgenleri Makaonyň ýygyndy toparyny 16:0 hasabynda utup, “B” toparda birinjiligi saklaýar.
Ýygyndy toparymyzyň iň ýaş oýunçysy, “Oguzhan” toparynyň 18 ýaşly hüjümçisi Baýmyrat Baýmyradow has köp gezek tapawutlanyp, dört hokkeý topuny geçirdi. Ezizmuhammet Akmuhammedow üç gezek we Ahmet Gurbanow iki gezek tapawutlandy. Ähli urgulary gaýtarmagy başaran derweziçilerimiz Kerimli Çaryýewiň we Rahman Myradowyň ussatlygyny aýratyn bellemeli.
Indi toparymyza finala ýetmek üçin ýene bir ýeňiş zerurdyr, 24-nji fewralda Indoneziýanyň ýygyndy toparyndan üstün çykmak bilen türkmen türgenleri finalda oýnamaga hukuk gazanyp bilerler.
Kaydol: Kayıt Yorumları (Atom)


text:
Türkmenistanyň Prezidenti Gurbanguly Berdimuhamedow Portugaliýa Respublikasynyň Prezidenti Marselo Rebelo de Souza bu ýurtda bolup geçen, köp sanly adam pidalaryna, şikes ýetmelerine hem-de weýrançylyklara getiren tokaý ýangyny zerarly gynanç bildirdi.
Döwlet Baştutanymyz şu agyr pursatda Türkmenistanyň halkynyň we Hökümetiniň adyndan, şeýle hem hut öz adyndan gurban bolanlaryň maşgalalaryna hem-de dogan-garyndaşlaryna çuňňur gynanjyny we medet beriji sözlerini, ejir çekenlere bolsa tiz wagtda sagalmaklary baradaky arzuwlaryny aýtdy.


text:
Salam, hormatly lukman! Men hemişe aýalym bilen düşekde bolamda, 1-nji saparym örän çalt gelýär. 2-nji saparym bolsa wagty bilen bolanok, 1 sagatdan soň bolýar. Meniň seksual işjeňligim adatymy ýa nähili? Eger adaty bolmasa, men näme etmeli? 2-nji sapar bahym turar yaly näme etmeli? Men 24 ýaşymda.
Saýtyň okyjysy.
Hormatly okyjy!
Siziň beýan edýän ýagdaýlaryňyz seksual işjeňligiňiziň pesligini aňlatmaýar. Jynsy gatnaşyklaryňyzyň arasynda şeýle "fiziologiki säginme", döli dökme ýagdaýyndan soň jynsy gyjyndyrmanyň düýbünden bolmazlyk döwrüniň ýüze çykanlygy bilen düşündirilip, belli wagt aralygyndan soň (şol wagt her erkek adamda biraz tapawutlanýar) ýene ereksiýa ukybynyň döremegi gaýdyp gelýändir.
Şeýle ýagdaý tebigat tarapyndan "oýlanyp tapylandyr". Şeýle aýratynlyk, aýaly tohumlandyrmak üçin kadaly hilli dölüň gerekdigini, yzly-yzyna bolan eýekulýasiýada dölde saklanýan erkeklik öýjükleriniň mukdarynyň azalýandygyny göz öňüne tutýandyr.
Hormat bilen, saýtyň lukmany.
Teswirlemeler
Eýakulýasiýanyň (döli dökmegiň) tizligi babatda seksologiýada belli bir bellenen kesgitlilik ýok.
Belki Siziň ýagdaýyňyzda näsazlyk hem ýokdur? Döli dökmäniň bozulmalarynyň görnüşleri babatda saýtda ýerleşdirilen "Jynsy gatnaşyklary "ajadýan" ýene bir sebäp" atly makaladan degerli maglumaty alyp bilersiňiz. Eger şol bozulmalaryň bir görnüşini özüňize degişli etseňiz, onda Size androlog lukmanynyň maslahatyny almak peýdaly bolar
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Amerikanyň Birleşen Ştatlarynyň ýürek-damar kesellerini öwreniş birleşigi, günde ortaça bir sagat maşk etmegiň ýa-da 30 minut güýçli depginde fiziki maşklary geçirmegiň ýürek-damar keselleriniň döreme howpuny 46% peseldip biljekdigini belleýär.
Her günde fiziki işjeňligi saklap, maşk etmek bilen siz lukmana ýüz tutmaklygynyň zerurlygyny peseldýärsiňiz.
Ýürek-damar keselleri senagat taýdan ösen ýurtlarda giňden ýaýran we maýyplyga sezewar edýän kesellerdir. Ylmy barlagçylar ýürek-damar keselleri kesgitlenenden soňky bäş ýyllyk döwürde ölüm howpunyň döreme töwekgelçiliginiň 30-50% ýokarlanýandygyny belleýärler.
Şwed alymlary 1997-nji ýylda ylmy barlag işlerini başlan wagtlarynda hiç hili ýürek-damar keseli bolmadyk sagdyn ýagny, ýürek-damar kesel kesgidi goýulmadyk, 20-90 ýaş aralygyndaky 39805 sany adamlary barlaglarda öwrendiler. Barlaglara gatnaşyjylaryň fiziki işjeňligine barlag işleriniň başynda baha berlip, işjeňlik derejesiniň ýürek-damar kesellerine getirmegini yzarladylar. Alymlar adam näçe fiziki işjeň bolsa, şonça hem ýürek-damar keselleri bilen kesellemegiň howpunyň pesdigini ýüze çykardylar.
Barlaglaryň netijeleri:
► Işden boş wagtlarynda has köp işjeňlik saklaýan barlag toparlarynda (günde bir sagada golaý maşk ýa-da ýarym sagat güýçli depgindäki maşk) ýürek-damar ulgamynyň keselleriniň döremeginiň howpy 46% peseldi.
► Fiziki işjeňlik erkeklere we aýallara deň derejede peýdaly.
► Ýurek-damar kesellerine uçran adamlaryň ýaşlary uly, erkek adam, pes bilim derejeli, beden agramynyň we bil-but gatnaşygynyň san görkezijisi ýokary bolan diýip bellenilýär. Bu adamlaryň salyk ýagdaýy infarkt, süýji keseli, ýokary gan basyşy we ganynyň düzümünde ýokary holesteriniň derejesi ýaly ýagdaýlar bilen häsiýetlendirilýär.
"Fiziki işjeňlikden peýda gazanmak üçin marafon ýaryşlarynda ylgamagyň zerurçylygy ýok, hatda az mukdardaky işjeňlik hem size dürs täsirini ýetirip biler" diýip, Şwesiýanyň Uppsala Uniwersitetiniň ylmy işgäri Kasper Andersen belläp geçýär. "Fiziki işjeňlik öz gezeginde köp sanly ýürek keselleriniň sebäplerini azaldýar".
Ylmy-barlag işine gatnaşan adamlar özleriniň durmuş ýörelgeleri, fiziki işjeňligi, çilim çekmek we alkogol içgilerine bolan endikleri, dermanlary ulanyş ýagdaýlary barada maglumatlary öz içine alýan soragnamany doldurdylar. Ylmy barlagçylar barlaga gatnaşyjylaryň umumy fiziki işjeňligine seretdiler we boş wagtlary edýän hereketleriniň häsiýetnamasyny hem öwrendiler. Gatnaşyjylaryň boş wagtlarynda ýerine ýetirýän fiziki hereketleri üç topara bölündi: yeňil görnüşli (pyýada ýöremek), orta (bökmek ýa-da ýüzmek) we agyr görnüşli (ýaryşly sport oýunlary) fiziki işjeňlik.
"Günbatar döwletler az hereketli durmuş ýörelgelerini öňe sürýärler" diyip jenap Andersen belleýär. "Köp halatlarda ulagly gatnamagyň ýerine onuň sagdyn ýerini tutujysy yokluk edýär, köp binalarda basgançak tapmak gaty kyn we öýlerde telewizor we kompýuterler hereketsiz durmuş ýörelgelerini alyp barmagy höweslendirýärler. Gündelik durmuşymyzda pyýada ýöremegi, welosipedde gezmegi we basgançaklardan peýdalanmagy ýeňilleşdirmeklik we howpsuzlaşdyrmaklyk örän uly özgertme girizip biler. Biziň ylmy barlagymyz her bir adamyny daşary çykyp, her gün hereket etmäge höweslendirmä gönükdirilen bolmalydyr" diýip Andersen maslahat berýär.
Her hepdede 150 minutlyk ortaça agramly fiziki işjeňligi saklama, şonuň ýaly-da gan basyşyň we holesteriniň derejesini peseltmek isleýänler üçin hepdede 3-4 gezek 40 minut wagty maşklara sarp etmeklik maslahat berilýär.
ABŞ-da ýürek-damar keselleri ölümçiligiň esasy sebäbi bolup, ýylda 380000 adamyň ýogalmagyna getirýär. 5,7 milliona golaý amerikan raýatlarynda dowamly ýürek keselleri bar we olaryň ýarysyna golaýy kesel kesgitlenenden soň bäş ýylyň içinde ýogalýarlar.
Ulanylan WEB Salgy
Awtor: Yslam Weliýew
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
24-nji awgustda Katar Eýran bilen diplomatik gatnaşyklaryny doly dikeltdi we Saud Arabystanynyň hem birnäçe arap ýurdunyň Dohanyň Tähran bilen gatnaşykdan saklanmagyny dowam etdirmegi barada eden talabyndan ýüz öwürdi.
Kataryň daşary işler ministri ýurduň ilçisiniň 20 aýlyk arakesmeden soň Tährana dolanjagyny aýtdy. Katar Tähran bilen diplomatik gatnaşyklaryny Saud Arabystanynyň abraýly şaýy ruhanysy jezalandyrmagyndan soň Eýranda Saud Arabystanynyň iki diplomatyna edilen hüjümden soň kesipdi.
Kataryň ministrligi “Eýran Yslam Respublikasy bilen ähli ugurlardan ikitaraplaýyn gatnaşyklary güýçlendirmäge öz niýetini mälim etdi” we daşary işler ministri Şeýh Muhammad bin Abdulrahman al-Thaniniň eýranly kärdeşi Jawad Zarif bilen gepleşiginde “ikitaraplaýyn gatnaşyklary” maslahat edendigini we munuň “gatnaşyklaryň güýçlendiriljegini we ösdürilmegini aňladýandygyny” aýtdy.
Katar we Eýran uly deňizýaka gaz ýatagyny bilelikde özleşdirýärler.
Iýun aýynda Kataryň arap ýurtlary bilen arasynda diplomatik dawasynyň döremeginden soň Eýran Katara öz ýardamyny güýçlendiripdi, hususan-da Saud Arabystanynyň Dohanyň ýeke-täk guryýer ýoluny ýapmagynyň yzýany deňiz üsti bilen azyk önümlerini ýetiripdi.


text:
Biz ukymyzy we dynjymyzy alan, sähdiaçyk adamlar bolsak hem, gözümiziň aşagynda "haltajyklaryň" döremegi bizi näsag we ýadaw görkezip biler. Bu ýagdaý göräýmäge gaty bir düýpli kynçylyklary hem aňlatmaýar, sebäbi biziň hiç ýerimiz agyrmaýar hem-de gijemeýär ahyryn. Ýöne bu ýagdaý köp kosmetiki oňaýsyzlyklary döredip, käwagtlar bolsa saglyk babatda ýüze çykan kynçylyklardan habar berip biler.
Gözüň aşagynda döreýän "haltajyklaryň" emele geliş mehanizmine düşünmek üçin, biraz gözüň anatomiýasyny ýada salmak ýerlikli bolar.
Göz almasy göz hanasyndan ýag gatlagy bilen araçäklenen bolup, ol özboluşly gorag gatlagydyr we göz töwereginiň (periorbital) öýjükli gatlagy diýip atlandyrylýandyr. Gabagyň derisinden ony birleşdiriji perde bolan göz germewi çäklendirip, ýag gatlagyny göz hanasynyň içinde saklamaga kömek edýändir.
Köp ýyllaryň dowamynda, gözüň aşagyndaky "haltajyklaryň" döremegi, esasan, göz hanasynyň germewiniň elastiki häsiýetiniň ýitmegi bilen baglanyşdyrylyar. Germewiň süýnüp, daşyna sallanýanlygy sebäpli ýag dokumasyny saklap bilmän, özboluşly ingini döredip, "haltajyklar" emele gelýär diýen düşünje bolupdyr.
Geçirilen barlaglar, "haltajyklaryň" döremeginiň gözüň töweregindäki ýag gatlagynyň köpelmegi bilen baglanşyklydygyny subut etdiler. Gatlagyň belli bir köpelme çäginde, gözhana germewi ony saklap bilmeýär we ýag gatlagy göz hanasynyň daşyna çykýar.
"Haltajyklar" ýag gatlagynyň köpelmegi we çişginlilik zerarly döräp biler.
Çişginlilik zerarly döreýän "haltajyklar" ukydan soň bildirip, bedeniň ýokary böleginiň gan aýlanyşygynyň güýjemegi sebäpli, agşamara ýakyn ýitip gidýändir.
Ýag gatlagynyň köpelmegi netijesinde döreýän "haltajyklar" bolsa, hemişelik bolup, olar günüň dowamynda üýtgemä sezewar bolmaýarlar.
"Haltajyklaryň" döremeginiň birnäçe sebäpleri bolup biler:
- Nesil yzarlaýjy häsiýeti – eger "haltajyklar" çagalykda ýa-da ýetginjeklikde döräp, aýrylman galan bolsa, onda ol ýag gatlagynyň köpelmeginiň genetiki töwekgelliginiň barlygyndan habar berýändir. Düzgün bolşy ýaly, şunuň ýaly "bezegi" çaganyň ene-atalarynda hem görüp bolýandyr.
- Spirtli içgiler we neşe serişdeleri ukysyzlyk bilen utgaşanda, göz hanasynyň töwereginde ýag gatlagynyň çişginliligine getirip, kosmetiki kynçylyklary döredip biler.
- Duzy köp mukdarda kabul etmek – duzly önümleri köp mukdarda kabul etmek hem, bedende suwy saklap, gözüň töwereginde çişginliligi döredip biler. Edil şonuň ýaly ýagdaýa agşam çaýy, kofe içgisini içmeklik hem getirip biler.
- Käbir beden keselleri, meselem, ýürek, böwrek keselleri, galkan şekilli mäziň işiniň ýetmezçiligi (gipotireoz), allergiki keseller, burnuň ýanyndaky süňkli boşluklaryň sowuklamagy, ýiti respirator keseller hem göz hanasynyň töwereginde ýag gatlagynyň çişginliligini döredip biler.
- Bedende gormonal üýtgeşmeler – köp aýallarda aýbaşy halkasynyň ikinji döwründe gözüniň aşagynda "haltajyklar" döreýär. Sebäbi bedende agdyklyk edýän progesteron gormony, suwy saklap, çişginliligi döredip bilýändir.
- Ultramelewşe şöhlelenmeler – çendenaşa güne ýanma ýa-da solýarynyň hyzmatyndan peýdalanmagy gowy görýänlerde "haltajyklar" ýüze çykyp biler.
- Ýaşyň ulalmagy netijesinde hem gözüň töwereginde ýag gatlagy köpelip, aşaky gabagyň derisiniň aşagy "sallanyp" bilýändir. Şunuň sebäbi entek doly anyklanylanok. Şunuň ýaly "haltajyklar" hemişelik saklanyp, ulalyp bilýändirler.
- Ýadawlylyk – kompýuteriň ýa-da telewizoryň öňünde oturmagyň netijesinde döreýän umumy ýadawlylyk hem-de nerw dartgynlylyk, gabaklaryň çişginliliginiň esasy sebäbi bolup biler. Şonuň ýaly-da, uky ýetmezçiligi hem gözüň töwereginde ýüze çykýan dürli kosmetiki kynçylyklaryň sebäbi bolyar.
Ukynyň alynmagynyň – gözelligiň esasy şertleriniň biridigini ýatdan çykarmaň
Gan we limfa damarlarynyň durgunlylyk ýagdaýyny aradan aýyrmak üçin, kelläňizi biraz ýokary edip ýatmak peýdalydyr. Uky gowy şemalladylan otagda, 8 sagatdan az bolmadyk wagt dowam etmelidir.
Sebäbine bagly bolmazdan, uzak wagt saklanýan "haltajyklar" aşaky gabagyň derisiniň meneklenmegine getirip, gözüň töwereginde garamtyl aýlawlaryň döremegini ýüze çykaryp biler.
Eger, "haltajyklar" göz hanasynyň töwereginde ýag gatlagynyň çişginliligi netijesinde dörän bolsa, oňa garşy göreşmek üçin göreş çärelerini başlamak bolar.
Ilki bilen çişginlilige getirýän sebäpleri aradan aýyrmak barada pikir etmelidir:
- Alkogol içgileri we duzy çäklendirmelidir;
- Güneşlemäni azaltmalydyr;
- Gözüňize agram salman, dynç bermelidir;
- Bedeniň dowamly kesellerinden ejir çekýän bolsaňyz, olary bejermelidir;
- Hemme çärelere garamazdan gabaklarda çişginlilik saklanýan bolsa, şol maksat üçin niýetlenen kosmetiki serişdeleri (kremler, losýonlar) ulanmak ýa-da halk serişdelerinden peýdalanmak ýerlikli bolar:
- 1 stakan gaýnan suwa 1 nahar çemçesi petruşkany demläň. 15 minut saklap, süzüp alyň. Ýyly ýapgylary gabaklaryňyza goýup, 15 minut arkan ýatyň. Şonuň ýaly-da, gabaklaryňyza 1-2 minut goýy demlenen gök ýa-ga gara çaýa öllenen pamygy ýapyp bilersiňiz. Bu bejergini günüň dowamynda 3-4 gezek gaýtalap bolýar.
- Çig ýer almasyny (kartoşkany) ownuk gyrgyçdan geçirip, hasa dolaň we gabaklaryňyza 10-15 minut goýuň. Çig ýer almasynyň tegelek kesilen böleklerini hem gabaga goýup, peýdalylyk üçin 20 minut saklamak maslahat berilýär.
- Bir çaý çemçe ownuk dogralan petruşkany iki çaý çemçe gaýmak bilen garyp, gözüň töweregine çalyp, 10-15 minut saklamalydyr.
- Gyrgyçdan geçirilen ýer almasyny iki çaý çemçe un we iki çaý çemçe süýt bilen garyp, gözüň töweregine çalyp, 10-15 minut saklamak maslahat berilýär.
- Gözüň töweregindäki "haltajyklary" çopantelpegiň we ukropdan taýynlanan ergin bilen ýapgy etmek hem çalt aýyrýar. Onuň üçin bir çaý çemçe otuň üstüne 0,5 stakan gaýnan suwy guýup, 15 minut üstüni ýapyp goýmalydyr. Soňundan süzmelidir. Erginiň ýarysyny sowadyjyda saklamalydyr, ýarysyny gyzdyrmalydyr. Oňaýly ýatyp, öllenen pamyk bilen gezekli - gezegine, gabaklaryňyza sowuk we gyzgyn ýapgy ýapyň. Bu bejergini yzygiderli 1-2 aý geçirip bolýar. Edil şunuň ýaly usuly ulanyp, bidenegiň ýapragynyň (şalfeý) ergini bilen hem bejergi geçirmek bolýandyr.
Eger Siziň wagtyňyz we maddy serişdäňiz bolsa, gözüň töweregindäki çişginligi we meneklenmäni aýyrmak üçin kosmetolog-hünärmenlere ýüz tutmak hem ýerliklidir. Ýörite ýapgylar we owkalama usullary gerekli netijäni berip biler.
Ýöne "haltajyklar" genetiki we uly ýaş bilen baglanyşykly sebäplere görä ýüze çyksa, ýörite blefaroplastika operasiýasyny geçirmek gerekli peýdaly netijeleri berýändir. Onuň üçin kirpikleriň aşagyndan, gabaklarda kiçijik dilik edip, ýag gatlagynyň gerekli mukdary aýrylýandyr we göz hanasynyň germewi plastiki usul bilen dikeldilýändir. Dogry geçirilen blefaroplastiki operasiýasynyň netijeliligi onlarça ýyla dowam edip biler.
Teswirlemeler
Häzirki zaman kosmetologiýasynda ýüzdäki örgünleriň yzy we güne ýanma netijesinde dörän ýakallary aýyrmagyň köp usullary bar.Bu çäreler kadaly bejergini, wagty, sabyrlylygy talap edýär.
Örgünlerden soň galýan kiçijik tygjagazlary madekwol, kontratubeks serişdeleri we lazer usuly bilen aýryp bolar.
Örgünlerden soň galan tegmilleri dürli ýüze edilýän ýapgylar bilen agardyp bolar: rozmarin efir ýagy goşulan ýaşyl palçyk, ýumurtganyň agyna goşulan limon şiresi, çaý agajynyň ýagy goşulan limon şiresiniň we lawanda ýagynyň garyndysy, badýaga, lukmançylykda ulanylýan parafin, perekis turşusy goşulan dürli ýaglar, losýonlar...
Ahromin hem tegmilleri aýyrýan serişde bolup, ony deriniň görnüşine baglylykda tapgyrlaýyn ulanmalydyr.
Siziň deriňiziň ýagdaýyna görä, peýdaly bejergini yzygiderlikde dowam etmek üçin, dermato-
kosmetologa ýüz tutmagyňyzy maslahat berýäris.
Yüzüñdäki örgünleriñ yzyndan galan tegmilleri we güne dörän yakallary nädip ayyrmaly?
Ahromin diyip bir krem bar welin, onuñ yüze ziyany barmyka?
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
"Salam lukman! Meniň aýalymyň göwüsleri kiçi. Men hem, onuň özi hem olary ulaltmaga islegimiz bar. Olary nädip ulaldyp bolar?"
Saýtyň okyjysy.
"Salam hormatly lukmanlar! Men 25 ýaşymda. Durmuşa çykmadyk gyz. Boýum 166 sm. agramym 63 kg. Meni meniň göwüslerimiň kiçiligi utandyrýar. Göwnüme bolmasa, olar meniň ýaşyma görä ösmedik ýaly. Maňa maslahat bermegiňizi haýyş edýärin".
Saýtyň okyjysy.
"Göwüsleri ulaltmagyň çäreleri barada aýdyp geçseňiz minnetdar bolardyk. Bu sorag meniň halaýan gyzym we men üçin gaty wajyp. Sag boluň".
Saýtyň okyjysy.
♦♦♦♦♦♦♦♦♦♦♦♦
Aýallaryň aglaba bölegi uly, çeýe we "öňe dyňzap" duran göwüsleri arzuw edýärler. Kiçijik göwüsli aýallar ony ulaltmagyň arzuwynda bolsa, ýeterlik ululykly göwüsleriň eýeleri bolsa ony ýokary galyp duran, çeýe görnüşe getirmäge isleg bildirýärler.
Göwüsleriň ululygy we görnüşi nämä bagly?
Göwüsler ýag dokumasy bilen gurşalan süýt çykaryjy mäzlerdir. Süýt mäzleriniň ululygy iki sany genetiki faktora bagly bolup durýandyr: jyns gormonlarynyň gandaky derejesine we süýt mäzleriniň olara bolan duýgurlylygyna. Gandaky estrogeniň mukdaryna bagly bolmazdan, estrogen aýal gormonyna duýgurlylygy pes bolan göwüsler hiç haçan uly ölçeglere eýe bolup bilmez. Göwrelilige garşy gormon serişdeleri kabul edýän aýallaryň köpüsiniň göwüsleriniň ulalyp, beýlekilerinde bolsa şol ýagdaýda galmagy şunuň bilen düşündirilýändir.
Ýag dokumasy hem göwüsleriň ululygyna täsir edýändir: ýaşyň ulalmagy bilen onuň mukdary köpelip, aýbaşydan galma döwründe onuň düzüminiň aglaba bölegini ýag dokumasy tutýandyr.
Ondan başga-da, göwüsleriň görnüşi döşüň myşsalarynyň (göwüsleriň özünde myşsa ýokdur) çeýeligine we tebigy "göwüslikler" bolan deriniň ýagdaýyna baglydyr. Ýaşyň ulalmagy bilen myşsalar gowşaýar, deri bolsa öz kadaly dykyzlygyny ýitirýär, uly we owadan göwüsler görnüşini üýtgedip sallanýarlar. Ýöne kämahallar, şeýle ýaşa görä üýtgeme esasynda kiçi göwüsli aýallar tebigatdan garaşylmadyk sowgat alýarlar: ýagyň köpelmegi netijesinde ulalýan göwüsler has özüne çekiji görnüşlere eýe bolup bilýändir.
Aýdylanlardan göwüsleri hakykatdan hem bedeniň gormonal durkuna ýa-da ýag dokumasyna, ýa-da derisine täsir etjek serişdeleriň, usullaryň kömek edip biljekdigi äşgär bolýar. Geliň ol usullaryň üstünde anyk durup geçip, olaryň ýetmezçilikleri we artykmaçlygy bilen tanşalyň.
Iýmit garyndylary, gormon saklaýjy krem
Soňky ýyllarda söwda bazarynda, öndürijileriň bellemegine görä göwüsleri bir-iki ölçeg ulaldyp biljek iýmit goşundylary döredi. Olaryň düzümini ösümlik gormonlary (fitogormonlar) düzüp, täsiri boýunça olar aýal estrogen gormonyna meňzeşdir we göwüsleriň reseptorlaryna täsit etme bilen onuň ulalmagyny üpjün edýändirler. Edil şeýle täsir bilen göwüsler aýbaşydan öň we gormon gerdejikleri kabul edilenden soň hem ulalýarlar.
Ýöne şeýle täsir hemmelerde ýüze çykmaýar we göwüsleriň estrogenlere duýgurlylygyna baglydyr. Iýmit garyndylarynyň ulanylmagy uly bolmadyk göwüsli aýallar üçin peýdasyz bolup biler. Olaryň göwüsleriniň kiçi bolmagy, aýal jyns gormonlaryna bolan pes duýgurlylykdan habar berýär. Ýöne başga ýagdaý hem bolup biler – bedende gormonlar ýetmezçilik edende bu iýmit garyndylary göwüsleriň ulalmagyna getirip biler. Bu serişdeleriň şeýle täsiri wagtlaýyn häsiýete eýedir we olaryň kabul edilmegi bes edilensoň, göwüsler ýene öňki görnüşe eýe bolýandyrlar.
Fitogormonlary ýaş gyzlara ulanma maslahat berilmeýär, çünki bu serişdeler olaryň bedeniniň kadaly gormonal ýagdaýyna zyýan ýetirip bilerler. Şeýle-de, fitogormonlaryň täsiri doly öwrenilen däldir we hünärmenleriň köpüsi olary süýt mäzleriniň howply döremelerine getirip biljekdigi barada belleýärler.
Söwda bazary fitogormon saklaýan ýörite kremleri hem hödürleýär. Olar deriniň üsti bilen siňip göwüsleri ulaldýarlar we onuň derisiniň ýazylmagyna we çekilmegine ýardam berýärler. Şeýle täsir krem ulanylýan döwründe saklanýar, göwüsler bolsa ujypsyz ölçeglere çenli ulalýarlar.
Biogel
Ençeme ýurtlarda göwüsleri ulaltmagyň bir usuly höküminde olara sanjym görnüşinde göýberilýän biogel ulanylýar. Beýle operasiýa arzan bolsa hem, ýurtlaryň köpüsinde ulanylmaga gadagan edilendir. Onuň hem öz sebäpleri bar. Iň tejribeli lukman hem biogeliň süýt mäzlerinde nähili ýerleşjekdigini aýdyp bilmeýär. Onuň ulanylmalarynyň gaýraüzülmeleri höküminde deriniň reňkiniň üýtgemegi, göwüsleriň görnüşini üýtgedýän agyryly gatamalaryň döremegi, ýokançlyklaryň düşmegi, howply döremeleriň döremegini tijendirme ýaly ýagdaýlary aýdyp bolar. Ondan başga-da, biogel bir ýerde saklanman, deriniň aşagynda "syýahat edip" hem biler. Biogeli bütinleý göwüslerden çykarmak mümkin däldir we çynlakaý gaýraüzülmeler ýüze çykanda göwüsleri aýyrmaly bolýandyr.
Göwüsler üçin owkalama usullary
Güýç ulanmazdan, ýeňillik bilen geçirilýän aýlawly owkalama süýt mäzleriniň gan aýlanşygyny gowlandyryp, deriniň çeýeligini ýokarlandyrýandyr. Bu bolsa göwüsleriň görnüşiniň gowlanyp, has ýygnanşykly bolmagyny üpjün edip biler. Mastopatiýanyň dürli görnüşlerinde owkalamany geçirmegiň maslahat berilmeýändigini bellemelidir.
Suw bilen owkalama – duşuň aşagynda duran wagtyňyz suwuň ýylylygyny sazlaň: ol çala mylaýym bolup, gyzgyn bolmaly däldir. Ilki bir göwsüň, soň beýleki göwsüň üstünden aýlawly hereketler bilen geçiň. Emziklere suw degirmeden gaça duruň. Şeýle hereketleri her gün 2 gezek, her göwüsler üçin 2-3min. geçiriň. Soňundan suwuň temperaturasyny ýyly ýagdaýa çenli ýokarlandyryp, ýene peseldiň. Temperaturany birnäçe gezek üýtgedip, her gezek 5-10 sek. saklaň. Suwly owkalamany salkynrak suwuň täsiri bilen tamamlaň.
El bilen owkalama – göwüslere ýagly ýa-da ýörite şu maksat üçin niýetlenen kremi çalyp, barmaklaryň ujynda sagat diliniň ugry bilen aýlawly hereketleri 2 min. dowamynda geçiriň. Emziklere täsir etmeden gaça duruň. Soňundan aşakdan ýokary, emziklerden ýaýjyk süňküne we gollara garşy sypalaň. Barmaklaryň ujy bilen emziklerden göwüsleriň daşky gyrasyna çenli ýeňil hereketler bilen 2 min. dowamynda sypalamalar geçiriň. Hemme hereketler emaý bilen geçirilip, güýç ulanylmaly däldir.
Ýokarda bellenilşi ýaly, göwüslerde myşsalar bolmasa hem, döş myşsasyny türgenleşdirmek netijesinde hem göwüsleriň görküni gowlandyryp bolýandyr. Aşakda şeýle maşklaryň birnäçesini mysal getirýäris:
► Eliň aýalaryny gysmak: tirsekleri döşüň derejesinde saklap, biri-biriniň üstüne goýlan eliň aýalaryny öňüňizde saklaň. Eliň aýalaryny biri-birine 3 gezek mäkäm gysyp, soňundan elleriňizi göýberiň. 10 gezek gaýtalaň.
► Eliň çekilmeleri: tirsekleri döşüň derejesinde saklap, elleriňiziň barmaklaryny biri-biriniň arasyndan geçiriň. Döş myşsalaryna agram salyp, elleriňizi biri-birinden aýyrjak boluň. 10 gezek gaýtalaň.
► Ganteli ulanmak: gantelleri ýa-da suwly çüýşäni ulanyň. Arkan ýatyp, her eliňize gantel alyň. Gantelli elleriňizi galdyryp, iki tarapa hem hereketlendiriň. Ondan başga hem elleriňizi poldan galdyryp, soňundan emaý bilen aşak düşüriň. 15 gezek elleriňizi galdyryp we ýokarda saklap, 15 gezek hem gantelli elleriňizi döşüňizde epiň. 3 tapgyr gaýtalaň.
Wakuum-owkalamasy
Göwüsleri ulaltmagyň ýene bir hirurgiki däl usuly bolup durýandyr. Ilkibada bu usul ýaş eneleriň çaga emdirmäge taýyn bolmadyk göwüslerini taýynlamak üçin ulanylýardy. Soňabaka bu usul göwüsleriň görnüşini üýtgetme, olary galdyrma maksady bilen hem ulanylyp başlanyldy. Wakuum-owkalamasynyň kömegi bilen gerek netije gazanylýan bolsa hem, ol wagtlaýyn häsiýete eýe bolup, bu ýagdaý deriniň üstki gatlaklarynyň çişginliliginiň döremegi netijesinde gazanylýar.
Hünärmenleriň köpüsi bu usuly höwpsuz hasaplamaýarlar, çünki ol süýt mäzlerinde gan aýlanşygynyň bozulmagyna getirip bilýändir.
Implantatlar
Göwüsleriň dogry we owadan görnüşini gazanmak maksady bilen protezler-implantatlar ulanylýar. Mastopatiýa, allergiki täsirlilik, bedeniň agyr dowamly kesellerinde bu usuly ulanyp bolmaýar. Göwüs protezleri sport türgenlerine we hünäri urgy, müçükme almak howpy bilen bagly aýallarda ulanylmaýar. Şeýle hem, 18 ýaşa ýetmedik aýal maşgalalarda hem bu usuly ulanmak üçin gyssanmaly däldir.
Häzirki zaman implantatlary – ýörite erginler bilen doldurlan, daşy silikon örtükli protezlerdir. Gatyşyk – iki ýa-da üç kameraly implantatlar bolup, olaryň daşky örtügi fiziologiki ergin bilen doldurylsa, içki kamera silikon geli bilen doldurylýandyr. Protezleriň soňky görnüşleri höküminde poliwinilpirrolidon gidrogeli saklaýan implantatlary belläp geçip bolar.
Islendik hirurgiki operasiýa mahsus bolşy ýaly, bu usulyň hem öz gaýraüzülmeleri ýüze çykyp bilýändir. Göwüslerde gan ýygnanmalaryň döremegi, operasiýadan soňky döwürde ýokançlyklaryň täsiri, implantatlaryň şikeslenmegi – onuň düzüminiň akmagy ýa-da onuň ýerinden süýşmegi, implantatyň daşynda fibrozly örtükleriň döremegi şeýle gaýraüzülmelere degişli edilip bilner. Şonuň bilen birlikde bolsa, plastiki hirurglaryň Amerikan jemgyýetiniň bellemegine görä, şu günki gün silikon protezleriň ygtybarlyk derejesi 95%-e barabardyr.
Ýokarda bellenilip geçilen usullaryň içinde öý şertlerinde hem geçirip boljak, lukmançylyk kömeginiň esasynda hem amala aşyryp boljak usullar bardyr. Ýöne hemmesiniň arasynda hem öz netijeliligi boýunça owklama, döş myşsasyny türgenleşdirme we plastiki lukmançylygyň gazanany bolan – impalntatlaryň ulanylmagyny aýratyn bellemek bolar. Göwüsleriň ululygyny we görnüşini ulaltmagy ýüregiňize düwen bolsaňyz, ilki bilen mammolog lukmanynyň maslahatyny alyp, ol ýa-da bu usuly ulanmaga garşy görkezmeleriň ýokdugyndan ynamly boluň.
Teswirlemeler
Elimi yakdym we 50 gunlap bejergi aldym
Emma sondada elimde gyzyl yanyk yzy bar
Ozem biraz gaty yone elimin hereketi
Gowy agyram yok yone yzy bar sony nadip
Ayryp bolarka lukman gayrat edip mana bir
Maslahat berin men oglan 19 yasymda.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam, hormatly Lukman! Ilki bilen size köp sag bolsun aýdasym gelýär, men siziň maslahatlaryňyzdan peýdalanýan.
Lukman, ÿuzden ullakan (gaty uly) düwürtik çyksa (olam esasy görünýän), soňam wagty bilen gutulmasa, gutalansoňam yzlary wagty bilen aýrylmasa, näme etmeli? Kosmetologa gitmek dogry karar bolup bilermi? Köp kişiniň aýtmagyna görä, ýaş ýüzüňi kosmetologa görkezmek dogry däl diýýärler. Siz gaýrat edip, dogry ýoly salgy berip bilmersiňizmi? Şeýle düwürtik yzlaryna öý şertlerinde näme etse bolar? Ýa-da kosmetologa görkezmelimi?
Saýtyň okyjysy.
Hormatly okyjy!
Ýüzdäki dörän düwürtikleriň yzyny aýyrmak, düwürtikleriň döreme sebäbini kesgitläp bejergi çärelerini geçirmek üçin kosmetolog hünärmenleriniň, käbir ýagdaýlarda dermatolog lukmanlaryň hem maslahaty gerek bolup durýandyr. Deriniň ýagdaýy, dörän şikeslenmeleriň derejesi kesgitlenmezden, bejergini özbaşdak geçirmäge synanyşmak allergiki täsirlilik, deride ýanyklaryň, tyg yzlarynyň döremegine getirip biler. Kosmetolog lukmanyna maslahat we bejergi üçin ýüz tutmakdan çekinmäň. Siziň ýaşyňyzyň kiçiligi, jynsyňyz ýa-da başga sebäpler kosmetolog lukmanlarynyň maslahatyny almaklyga garşy görkezmeler bolup bilmezler.
Şeýle hem, düwürtikler bilen bagly kynçylyklar barada peýdaly maslahatlary almak üçin saýtymyzda ýerleşdirilen "Ýüzdäki düwürtikler: sebäpleri we bejergi çäreleri" atly makala bilen tanşyp bilersiňiz.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Şu gün hormatly Prezidentimiz Gurbanguly Berdimuhamedowyň tabşyrygy boýunça Mejlisiň Başlygy A.Nurberdiýewa Günorta Afrika Respublikasynyň Türkmenistandaky Adatdan daşary we Doly ygtyýarly ilçisi hanym Keýtumesi Seýpelo Tandeka Mettýusdan ynanç hatyny kabul etdi.
Milli parlamentiň ýolbaşçysy diplomaty döwlet Baştutanymyzyň adyndan jogapkärli wezipä bellenilmegi bilen gutlap, dostlukly döwletara gatnaşyklary pugtalandyrmak hem-de hyzmatdaşlygy ösdürmek işinde üstünlikleri arzuw etdi.
Ilçi, mähirli sözler üçin hoşallyk bildirip, öz ýurdunyň ýolbaşçylarynyň adyndan hormatly Prezidentimiz Gurbanguly Berdimuhamedowa hem-de tutuş türkmen halkyna mähirli salamyny we iň gowy arzuwlaryny ýetirdi. Hanym Keýtumesi Seýpelo Tandeka Mettýus Türkmenistanyň ählumumy howpsuzlygy üpjün etmäge hem-de dünýäniň ähli döwletleri bilen netijeli gatnaşyklary ösdürmäge gönükdirilen parahatçylyk döredijilikli daşary syýasat strategiýasyny ýokary baha berip, Günorta Afrika Respublikasynyň ýurdumyz bilen özara bähbitli gatnaşyklary işjeňleşdirmäge gyzyklanma bildirýändigini nygtady.
Söhbetdeşligiň barşynda diplomata Garaşsyz hem Bitarap Türkmenistanyň daşary we içeri syýasatynyň esasy ugurlary barada gürrüň berildi. Milli Liderimiziň başlangyjy boýunça ýaýbaňlandyrylan durmuş-ykdysady özgertmelere hem-de halkymyzyň ýaşaýyş-durmuş derejesini yzygiderli ýokarlandyrmaga gönükdirilen giň möçberli taslamalara aýratyn üns berildi. Şu maksatlar bilen türkmenistanlylaryň döredijilikli zähmet çekmegi we göwnejaý dynç almagy üçin ähli şertler döredilýär –iň täze tehnikalar bilen üpjün edilen döwrebap önümçilikleriň, kaşaň ýaşaýyş jaýlarynyň, çagalar baglarynyň we mekdepleriň, sebitdäki iri saglygy goraýyş we ylym-bilim merkezleriniň, ägirt uly sport desgalarynyň gurluşygy ýokary depginde alnyp barylýar.
Şeýle hem Günorta Afrika Respublikasynyň doly ygtyýarly wekili milli parlamentiň düzümi hem-de kanunçykaryjylyk işi bilen tanyşdyryldy.
Hanym Keýtumesi Seýpelo Tandeka Mettýus Türkmenistanda amala aşyrylýan oňyn özgertmelere, Aşgabat şäheriniň ajaýyp keşbine haýran galýandygyny aýdyp, GAR-yň diplomaty hökmünde ikitaraplaýyn görnüşde hem-de abraýly halkara guramalarynyň, ilkinji nobatda bolsa, BMG-niň çäklerinde hyzmatdaşlygy işjeňleşdirmek üçin ähli tagallalary etjekdigine ynandyrdy.
Söwda-ykdysady, ynsanperwerlik, telekeçilik ulgamy hyzmatdaşlygyň geljegi uly ugurlary hökmünde görkezildi. Syýahatçylyk, sport ulgamlarynda özara gatnaşyklaryň geljegi hem uly gyzyklanma bildirilip, ara alnyp maslahatlaşyldy.
***
Şu gün Günorta Afrika Respublikasynyň Adatdan daşary we Doly ygtyýarly ilçisi Daşary işler ministrliginde hem kabul edildi, şol ýerde ikitaraplaýyn hyzmatdaşlygyň dürli ugurlary barada pikir alşyldy.


text:
Bodybuilding ýada trenažor sözleri indi bize ol diýen nätanyş däl bolsa gerek. Sportuň bu görnüşi bilen gyzyklanýan ýaşlarymyzyň sany günsaýyn köpelýär. Beden şeklini gowulandyrmak, muskully bolmak her bir ýaş nesliň arzuwy. Emma olar beden şekilini gowulandyrmagyň uly sabyr we yzgiderlilik talap edýändiginden habarlymykalar? Ýa-da olar hem protein we steroidleriň şöhradyny eşdip geldilermikä?
Trenažor zalynda aşakdaky ýaly gürrüňdeşlige ýygy-ýygydan duş gelmek bolýar.
– Salam dost, men bu gün täze başladym. Sen haçandan bäri türgenleşýärsiň?
– Salam, aramyza hoş geldiň. Men eýýäm 1 ýyldan gowrak wagt bäri dowam edýärin.
– Tüweleme, bildirýär. Ýene bir zat sorasam bolarmy? Sen hem derman ulanyp gördüňmi?
Bu gepleşikde agzalan "derman" sözi nämäni aňladýar? Proteinmi ýa-da aminoturşylyklarmy? Ýok, proteinler köplenç tozga görnüşünde bolýar we olar aminoturşylyklar bilen birlikde trenažorlarda hem satylýar. Bu ýerde göz öňünde tutulýan derman anabolik steroidlerdir.


text:
Çagalar dünýä inen pursatlaryndan başlap, daş-töwerek bilen çynlakaý gatnaşykda bolýarlar. Gözleri, hereketleri bilen birzatlar aýtmaga synanşýarlar. Aýratyn-da, gözleri bilen pikirlerini şeýle bir ýürekden we düşnükli “aýdýarlar” welin, olara düşünmezlik üçin kör we ker bolmaly. Ene üçin ömrüniň iň manyly pursatlarynyň biride bagryndan önen balasynyň dünýä açylan şol kiçijik penjireden özüne seredýän pursatydyr. Bu pursat örän ähmiýetlidir. Şol pursatda ene dünýäniň iň gözel zatlarynyň birini synlaýar. Ýöne çaga nädýärkä? Ol hem ejesindäki gözellikleri görüp bilýärmikä? Duýgularyny nädip düşündirýärkä?
GöZE DÜŞÜNMESELER, SESLI DÜŞÜNDIRIP BAŞLAÝARLAR.
Bu mesele boýunça barlag geçiren alymlar “Çagalar ilkinji aýlarda mölegözdür, hiç zat görmeýärler” diýen pikiriň ýalňyşdygyny ýüze çykardylar. Çaga dünýä inen ilkinji günlerinden başlap ençeme zatlary görýän ekeni. Ýaňy dünýä inen çaga hereket edýän yşygy ýa-da predmeti gözi bilen yzarlap bilýän ekeni. Lukmanlar ýaňy dünýä innen çaga 25 santimetr uzaklykdan güli ýa-da haýsydyr bir jisimi dürli taraplara hereket etdirenlerinde bäbegiň şol zadyň hereketini gözi bilen yzarlaýandygyny görüpdirler. Ähli duýgularyny ilki başda gözleri bilen aýtmaga synanýan çagalar bu başa barmasa “sesli duýduryş” bermäge başlaýarlar. Çagalar ilki el-aýagyny hereketlendirmegi goýup, ähli ünslerini ses bilen beýan etmäge berýärler. Ýagny ünsleri bir işde jemlenendigi üçin käbir beýleki hereketleri unudýarlar. Dürli wagtlarda, dürli çagalarda geçirilen barlaglaryň gözi bilen hereket edýän jisimi yzarlaýandygyny ýüze çykarylypdyr. Biziň hut özümiziňde daş-töwerekde duş gelýän bäbäkleriň hereketlerinden çykaran netijelerimiz bar. Şol netijelerimize salgylanyp, olaryň hereket edýän jisimleri gözleri bilen yzarlaýandygyny aýdyp bileris.
Käbir eneler ilkinji hepdelerde bäbekleriniň öz enesi beýleki adamlardan tapawutlandyryp bilmeýändiklerini aýdýarlar. Eneler çagalarynyň ýüzlerindäki yşaratlary näçe anyk “okap” bilýän bolsalar, çaganyň ýuz mimikasy we bakyşy bilen many aňlatmak ukyby-da şonça öser.
Ref.gybat.net
Filed under: Bütin Temalar, Durmyş, Saglyk |


text:
Çagalaryň ölümine näme sebäp bolýar?
Altyn Amandurdy gyzy
Bütindünýa Saglyk Guramasynyň ýakynda ýaýradan maglumatynda her ýylda bäş ýaşyna ýetmänkä ýogalýan takmynan 9 million çaganyň 68%-niň ölümine öýken çişmesi, içgeçme, gyzzyrma ýaly keselleriň sebäp bolýandygy aýdylýar.
Bu maglumata görä, bäş ýaşa ýetmänkä ýogalýan çagalaryň 41%-i ömrüniň ilkinji bir aýynyň dowamynda heläk bolýar. Ýaş çagalaryň ölümine esasan pnewmoniýa, ýagny öýken çişmesi keseli sebäp bolýar. Bu keselden ýylda bir ýarym milliona golaý çaga ölýär. Içgeçmeden 1 million 300 müň, gyzzyrmadan-da her ýylda 730 müň çaga ýogalýar.
Şol bir wagtda-da geçen asyryň 90-njy ýyllary bilen deňeşdirilende, bäş ýaşa ýetmän heläk bolýan çagalaryň sanynyň 30 % azalandygy, bu ugurda öňegidişligiň bardygy bellenilýär.
Türkmenistanda ýagdaý nähili?
Ýakynda Bütindünýa Saglyk Guramasy tarapyndan ýaýradylan 2010-njy ýyl boýunça Saglygy saklaýyşyň dünýa statistikasynda 2008-nji ýyl boýunça berlen maglumatlarda Türkmenistanda bäş ýaşa ýetmän heläk bolýan çagalaryň 3%-niň içgeçmeden, 14%-niň wagtyndan öň doglandygy sebäpli, 17%-niň doglanda çaga ýetirilen şikesden, 28%-niň kemisli dogulmakdan heläk bolýandygy aýdylýar.
Şeýle hem ýogalýan neresseleriň 3%-niň ölümine bakterial keselleriň, galan ýagdaýlarda-da beýleki problemalaryň sebäp bolýandygy bellenilýär. Mysal üçin, Türkiýede bäş ýaşa ýetmedik çagalaryň diňe 3%-niň ölümine çagalaryň kemisli dogulmagy sebäp bolýar. Türkmenistanda bu san – 28%, diýmek, Türkiýedäkiden dokuz esse ýokary.
Bu san goňşy Täjigistanda 9% bolsa, Özbegistanda hem ýokary bolup, bäş ýaşa ýetmän ölýän çagalaryň dörtden biriniň ölümine olaryň kemisli dogulmagy sebäp bolýar.
Sebäp näme?
“Türkmenistanda şeýle köp çaganyň ölümine olaryň kemisli dogulýandygynyň sebäp bolmagy ýurtda neşekeşligiň giňden ýaýranlygy we medisina işgärleriniň bilim derejesiniň pesligi sebäp bolup biler. Bu ýetmezçilikler kemisli doglan çagalary halas etmek mumkinçiligini pese gaçyrýar” diýip, türkmenistanly lukman aýdýar.
Bu hasabata görä, Türkmenistanda 15 ýaşdan 60 ýaş aralygyndaky her müň erkek kişiden 1990-njy ýyllarda 301 adamda heläk bolmak howpy ýokary bolan bolsa, 2008-nji ýylda bu san ozalkydan 76 san artyp, erkek kişileriň ölüm koffisenti her 1000 adama 377-ä ýetdi.
Goňşy Özbegistanda, eger-de 1990-njy ýylda bu san 250-ä deň bolan bolsa, soňra has pese düşüp, häzirki wagtda bu ýurtda 15 ýaşdan 60 ýaşa çenli aralykdaky her müň erkek kişiden 223-niň üstüne agzalan ýaşlarda ölmek howpy abanýar.
Erkek kişileriň arasynda heläk bolýanlaryň sanynyň artmagyny hem ýerli synçylar neşekeşligiň ýaýramagy bilen baglanyşdyrýarlar.
Azathabar